Burgerlugvaart het die lugvaartbedryfsertifikate en lisensies van SA Express opgeskort. Dit beteken dat hulle nie meer kan vlieg nie en talle passasiers moet inderhaas alternatiewe reëlings tref.\nNege van die 21 vliegtuie se lugvaardigheidsertifikate is opgeskort, skynbaar as gevolg van geen onderhoud aan die vliegtuie nie, wat beteken dat passasiers se lewens in gevaar gestel word.\nVF Plus sê die drie hoofredes waarom SA Express-vliegtuie se vlerke so sonder seremonie geknip is, onderliggend aan die probleme van die SAL, staatsentiteite, munisipaliteite en alles onder beheer van die ANC-regering: Wanbestuur, onbevoegdheid en korrupsie.\nDie vraag word gevra word hoe lank die bestuur van die lugdiens bewus was van gebrekkige onderhoud aan die vliegtuie, maar steeds toegelaat het dat dit vlieg met groot risiko vir sy passasiers en die Suid-Afrikaanse bevolking as geheel.\nVF Plus reken die beoogde samesmelting van SAL, SA Express en Mango gaan nie die entiteite red nie. Dit gaan eerder tot groter agteruitgang lei, veral tot nadeel van Mango wat tans die suksesvolste van die drie is. Die opskorting van SA Express se vlugte dui daarop dat hierdie samesmelting slegs tot nadeel van SAL en Mango sal strek.


http:///.www.springbokboek.co.za/admin.php Ena Murray1\nVolgens ‘n vriendin van Ena Murray het sy altesame 131 boeke geskryf. Hier volg ‘n alfabetiese lys van haar boeke (Boeke in blou dui aan dat daar nog meer inligting oor die boek beskikbaar is):\nAgter die masker (1974) - roman deur Ena Murray\nAltaarvure op Kanadavu - roman deur Ena Murray\nAnderkant die horison (1974) - Ena Murray (ou Kaapse verhaal)\nAppelbloeisels en jasmyn (1990) - roman deur Ena Murray\nAs die lied verstil (1984) - roman deur Ena Murray\nAs die wiel draai - roman deur Ena Murray\nAs die wind daaroor gaan (1985) ‘n Ena Murray roman\nBergwind oor Karma Ena Murray\nBloeisels in die ryp, 1968 Ena Murray\nBoeie van goud - Ena Murray\nBring dan jou offer (1972) - roman deur Ena Murray\nBruid uit die vreemde - roman deur Ena Murray (ou Kaapse verhaal)\nBruid van Heerengracht - roman deur Ena Murray\nDaaglikse gesprekke deur Ena Murray,(Byblese dagstukkies)\nDie dae van ons nietigheid - Ena Murray\nDie despoot van Duiwelskloof (1978) - roman deur Ena Murray\nDie dieper droom (1986) - roman deur Ena Murray\nDie Geheim van Hercule Cordier (ou Kaapse verhaal)\nDie geleende bruid - roman deur Ena Murray\nDie gesin Verduin (1983) ook ‘n radiovervolgverhaal deur Ena Murray\nDie glimmende simitar (1969) Ena Murray (woestyn verhaal) en vervolgverhaal in tydskrif\nDie kleine kring - Ena Murray\nDie Kluisenaar van Abendruhe (1971) Ena Murray\nDie man met die geel oë (1985) - deur Ena Murray\nDie meisie van Klaradynstraat - roman deur Ena Murray\nDie Meissner-kliniek, (1990) - Ena Murray (Meissner-kliniek) - Omnibus 37\nDie mense van Keerboomstraat (1985) Ena Murray\nDie merk van die skarabee, (1975) Ena Murray\nDie ongebore uur (1992) Ena Murray (Meissner-kliniek) - Omnibus 37\nDie oujongnooi van Polkadraai (1990) Ena Murray\nDie pad terug huis toe (1977) - roman deur Ena Murray\nDie reëngod Tlaloc - roman deur Ena Murray\nDie ryper jare (1976) - roman deur Ena Murray\nDie spookvrou van Santa Catalina - roman deur Ena Murray\nDie tonnel- roman deur Ena Murray\nDie uurglas loop leeg (1986) Ena Murray\nDie vrou in die spieël (1992) Ena Murray\nDie Wit Koningin (1984) Ena Murray\nDiena van Die Eike - roman deur Ena Murray\nDokter Julene (1991) Ena Murray (Meissner-kliniek) - Omnibus 37\nDroster van Doringbaai - roman deur Ena Murray\nEensaam op Wegdraai (1978) Ena Murray\nEiland in die son - Ena Murray\nEn die klippe sal uitroep (1993) Ena Murray\nEn die wind het gaan lê (opvolg op As die wind daaroor gaan) - roman deur Ena Murray\nEna Murray op die lewenspad\nEna Murray se verjaarsdagboek (1986)\nErf dan my drome (1989) - ‘n liefdesverhaal deur Ena Murray\nGroter liefde as dit (1979 - ‘n liefdesverhaal deur Ena Murray\nHaar grootste offer (1975) - Ena Murray\nHelder is die nag - Ena Murray\nHuise van klei - Ena Murray\nKaalvoet Katryntjie (1980) - Ena Murray\nKeerkring van die Hart (1974) - Ena Murray\nKoninkryk van Ricardo (1967) - Ena Murray\nLisé (1960) - Ena Murray\nMaanlig oor die Amasone (1979) - Ena Murray\nMartelmars van die noodlot (1974) - Ena Murray\nMeisie van Klaradynstraat\nMore lê Ver\n'n Bruid vir graaf Debussy - Ena Murray\n'n Eiland in die son\n‘n Malva in Vinkelstraat\n‘n Stil oomblik saam met Ena Murray\n'n Tyd om te ween - Ena Murray\n‘n vrou soos Salome - Ena Murray\nNet na middernag - Ena Murray\nNuwe Horison - Ena Murray\nOase van geluk (1991) Ena Murray\nOntsluit die grendels (1974) - Ena Murray\nOnrus op Oshakati (1975) - spanningsverhaal deur Ena Murray\nOos na die son (1976) - Ena Murray\nOp pad na Kanaän - Ena Murray\nPaspoort na gevaar - Ena Murray (ou Kaapse verhaal)\nPlekkie in die Son - Ena Murray\nRabbedoe van Rietkuil (1975) Ena Murray\nReënboog van koraal (1972) Ena Murray\nRegters oor gister - Ena Murray\nRoep van die Naguil (1980)- - Ena Murray\nSatan van Zimbabwe (1972) - Ena Murray\nSê groete vir pappa (1990) Ena Murray\nSeile op die horison (1972) Ena Murray (ou Kaapse verhaal)\nSenor die seerower (1987) Ena Murray\nSkaduwees van gister (1974) Ena Murray\nSkynglans van die maan (1973) Ena Murray\nSluiers van die Nag (1976) Ena Murray\nSluiers van wierook (1984) Ena Murray (woestyn verhaal)\nSo leeg die moederhart - Ena Murray\nSoekers na die son (1988) Ena Murray\nSondes van die vaders (1986) Ena Murray\nSonneblomstraat 7 - Ena Murray\nSoos ons ook vergewe - Ena Murray\nSoveel blye dae (1972) Ena Murray\nTer wille van ons drome (1987) Ena Murray\nTerug na Kolkbaai (1983) Ena Murray\nTonge Van Vuur Ena Murray\nTromme van Onheil (1984) Ena Murray\nTwee paaie na Khuana (1983) Ena Murray\nTweestryd op Blye Vooruitsig (1971) Ena Murray\nVerwonde jare - Ena Murray\nVerworpe silwer (1983) Ena Murray\nVrou uit die nag (1973) Ena Murray\nVyf vir vreugde Ena Murray\nWaar die nagtegaal sing (1974) Ena Murray\nWag-’n-bietjiebos van die liefde (1995) Ena Murray\nWanneer die nuwe dag breek (1991) Ena Murray\nWaters van Siloa (1980) Ena Murray\nWeerklank van ons liefde - Ena Murray\nWewenaar van groene weide - Ena Murray\nZuleka Bordeau - Ena Murray\nDie merk van die skarabee - geskryf deur Ena Murray\nMarcel Wiid, ‘n lugwaardin koop ‘n hangertjie by ‘n snuistery-stalletjie in Kairo. Die hangertjie is ‘n replika van die skarabee, ‘n Egiptiese kewer wat as heilig beskou word en as ‘n gelukbringer vir die draer daarvan dien. Marcel stuur die hangertjie aan haar suster, Elmarie, in Suid-Afrika, maar kort daarna kry die Wiids die skokkende tyding dat Marcel spoorloos verdwyn het in Kairo.\nMarcel se verloofde, Deon Retief, en Elmarie vertrek uit Suid-Afrika na Kairo om self aan die soektog na Marcel deel te neem. Reeds tydens hulle rit vanaf die lughawe na hul hotel word hulle bewus van ‘n aantreklike, geheimsinnige Egiptenaar wat hulle agtervolg en word dieselfde donker Egiptenaar ook later die aand by hul hotel opgemerk. Dieselfde aand reeds word Elmarie se hotelkamer geplunder en word ‘n afbeelding van die skarabee op haar bedkassie gelaat.\nVan hierdie oomblik af word die leser bladsy vir bladsy vol spanning deur die woestyn gelei tot in die hart van die Rooi See-berge waar aanhangers van die geheimsinnige skarabee-kultus hul hoofkwartier het. Aan die hoof van hierdie kultus staan ‘n vrou, ‘n mummie wat asemhaal, wat met at die oosterse geheimsinnigheid haar volgelinge regeer.\nSou Elmarie en Deon ooit weer vir Marcel lewend vind? En watter rol speel die geheimsinnige maar gesiene en hooggeagte Hussein Ahd-el-Rahman in die gebeure?\nDiep in die donker hart van die Rooi Seeberge het Elmarie dikwels onder benouende omstandighede gewonder oor die geluk wat die skarabee-hangertjie dan kwansuis aan die draer sou bring.\nEna Murray ken die kuns om die leser se hare te Iaat regop staan en te laat sweet van spanning. Merk van die Skarabee sal nie teleurstel nie.\nLees ook ander Egiptiese verhale...kliek hier\nSluiers van wierook - geskryf deur Ena Murray (1984)\nIda Herbst gaan saam met haar pa na die woestynstad Rijaad, vasbeslote om hom en ‘n span geoloë te vergesel as hulle in die groot woestyn van Saodi-Arabië, die Roeb-al-Chali, na water gaan soek.\nGeorg Bolger. alias Al-Amin, enigmatiese vertroueling van die sjeiks, het egter ander planne. So ook die aantreklike prins Ibrahim Hazik al Yaman ibn Ahmed in sy weelderige sprokiespaleis.\nWanneer haar vriendin ontvoer word, beland Ida in ‘n maalstroom van ongelooflike avonture. Kort voor lank is sy in ‘n verbete stryd om selfbehoud gewikkel. Sy weet nie meer wie sy kan vertrou nie, en haar eie hart verwar haar nog meer. Want hoewel sy wéét Georg Bolger ‘n koelbloedige barbaar is, trek hy haar soos ‘n magneet. Dan is daar ook nog Dick Wilcocks, wat sê dat hy haar saam met hom wil terugneem na Amerika toe...\nDie heldin se pad loop van Oosterse mark in Rijaad na die woestyn met sy oases en harems, sy honger woestynwolwe en rowerbendes.\nDie vurige liefdesintriges en spammemde gebeure laat ‘n mens asem ophou tot by die laaste meesleurende bladsy. Sluiers van wierook is ‘n opwindende verhaal, vol vreemde misterie - ‘n verhaal van liefde en avontuur uit die pen van Ena Murray\nLees ook nog woestyn romanse deur Wille Martin\nLees ook nog woestyn romanse deur Chanette Paul\nLees ook nog woestyn romanse deur Annelize Morgan\nLees nog Woestynromanse deur Annelize Endres\nLees ook verhale van die Toearegs deur Wim Hartman\nLees meer oor Ena Murray omnibusse\nDie glimmende simitar - geskryf deur Ena Murray\nBy haar moeder se sterfbed belowe Rianne van Biljon dat sy nogeens ‘n poging sal aanwend om haar broer Herman op te spoor. Herman en ‘n doktersvriend Gerhard van Dyk, het agt jaar tevore ‘n toer deur Arabië onderneem en sedertdien is nog geen tyding of spoor weer van hulle verneem nie.\nTen spyte van sterk teenkanting van die kant van die owerhede in Kairo, gaan Rianne die Arabiese woestyn binne. Heel spoedig maak sy kennis met een van die magtigste sjeiks in Arabië, die jong sjeik Ahmed el Hadab. Maar dit is nie net sjeik Ahmed wat hierdie pragtige meisie in die ongerepte woestyn opgemerk het nie. Ook sjeik Hassan el Halem, bekend vir sy wreedheid, het Rianne se skoonlieid aanskou en haar vir sy harem begeer.\nTussen hierdie twee woestynmanne sou ‘n genadelose stryd ontstaan, waarin die onskuldige Rianne magteloos heen en weer geslinger sou word. Wie sou die stryd wen? Die wrede Hassan el Halem met sy sluwe ogies, of sjeik Ahmed wat met koue, donker oë en besliste optrede, die ontsag van al sy volgelinge afdwing? En sou Rianne in hierdie stryd haar broer ooit vind?\nDeel twee van hierdie boeiende en treffende verhaal, is die verhaal van Henriëtte, die dogter van Rianne. Henriëtte wat van kleins af reeds ‘n onverklaarbare maar onbedwingbare begeerte in haar aanvoel na die geheimsinnige Saudi-Arabië, hoewel sy op ‘n plaas in Rhodesië (Zimbabwe) opgegroei bet.\nWanneer sy haar mediese graad behaal, besluit sy om eers te gaan reis alvorens sy met ‘n praktyk begin. Dit is op hierdie reis dat Arabië haar soos ‘n magneet trek, en Henriëtte besluit om sonder haar ouers se medewete ‘n besoek aan hierdie land van deinende wit sandduine en duistere geheimenisse te bring.\nWatter gevolge sou hierdie impulsiewe daad van Henriëtte nie nog vir haar inhou nie? Waarom het die ou Arabier met soveel onverbloemde vrees na die ring aan haar vinger gestaar? Die ring met die gekruisde sabels wat die letter M vorm. En wat het die ou Arabier bedoel toe hy gesê het dat dit die merk van Marko is?\nMaar toe het Henriëtte nog nie geweet van Marko, die Rowerprins, heerser van die duine; wat op sy vurige hings die verskrikking van die woestyn geword het nie.\nTromme van onheil - verhaal deur Ena Murray\nDeur die skemer van ‘n reënwoud in Papoea Nieu-Guinee stap ‘n groepie mense moeisaam voort, terwyl doodsgevaar hulle elke oomblik omring.\nLangs vreemde weë het die lede van die ekspedisie by mekaar uitgekom. Aan die hoof is Verona, die verleidelike antropoloog. Vir haar is ‘n belangrike lid van die span Christo, met wie sy jare vantevore byna getrou het, maar wat sy vir sy boesem vriend Laurence verlaat het. Laurence het egter kort daarna in die groen hart van die woud verdwyn. Cristo glo dat Laurence aI die jare nog lewe en gevind moét word; daarom het hy op hierdie “studiereis” van Verona saamgekom. En Tom, knap hanteerder van vuurwapens, en Barney, kenner van edelstene — waarom is hulle op die tog? Watter houvas het Verona op hierdie geharde manne?\nDaar is ook Anka, die sekretaresse wat uit verre Suid-Afrika moes kom om te sorg dat Cristo sy eer behou. Haar tante, Cristo se stiefmoeder, het naamlik die leuen dat Cristo getroud is die wêreld ingestuur in die hoop dat dit Verona uit sy lewe sou verdryf. Om te verhoed dat hul blufspel aan die kaak gestel word, moet Anka nou die rol van Cristo se vrou speel, ook op hierdie tog... in die nagte wanneer Verona hul skadu’s teen die dun tentseile kan sien.\nlewers agter die digte plantegroei wat hulle soos groen mure omsluit, is daar oë wat hul gang noukeurig volg, die donker oë van kannibale. Dan begin die tromme hol en dof te dreun, soos ‘n bose siddering wat oor die oerwoud trek.\nTromme van onheil sal elke bewonderaar van Ena Murray meer as tevrede stel.\nSoekers na die son - verhaal deur Ena Murray\nDie verhaal begin eintlik by “Huise van klei”\nVir klein Nols Retief het daar ‘n mooi toekoms voorgelê: hy sou eendag die spogplaas Paradys erf. Hier sou hy en Hantie Hefer ná hul huwelik vir hulle ‘n lewe saam opbou. En die Retief-geslag sou voortgaan.\nMaar toe, ná oupa Nols se dood, kom daar die skokkende onthulling: Die erfplaas kom die jonger kleinseun Janneman toe, want klein Nols is nie werklik ‘n Retief nie. Hy is ‘n aangenorne kind, ‘n buite-egtelike kind - en hulle weet nie eens wie of wat sy pa was nie.\nHelgard en Elsa Retief was bereid om hom te aanvaar. Vir hulle was hy deel van die gesin, soos ‘n eie kind. En op die ander plaas, Ou Werwe, kan hy tog ook vir hom ‘n mooi toekoms bou.\nMaar die Hefers sien nie meer kans vir die verbintenis nie. Hulle verbied die huwelik, en toe Hantie haar teen hulle verset, verbied hulle haar die huis.\nAlhoewel sy in jeugdige oormoed haar lot by Nols op Ou Werwe wil gaan inwerp, is so ‘n toekoms vir hom óók nie meer moontlik nie. Sy wêreld lê aan stukke — en op ‘n dag verdwyn hy net spoorloos.\n‘n Paar weke later kom die volgende skok: Hantie is swanger. En Janneman neem ‘n eed: As hy sy gewese broer kan opspoor, sal hy hom vermoor.\nVir die mense van Paradys breek daar ‘n hartseertyd aan, ‘n tyd van spanning en worstelling. Hul enigste troos is hul dogter Isabé. Sy het vir pa Helgard en stiefma Elsa nog nooit ‘n oomblik se leed besorg nie. Van háár lewe het sy ‘n sukses gemaak. By die privaathospitaal in Durban staan sy bekend as die beste operasiesuster wat hulle nog ooit daar gehad het.\nMin wis die Retiefs van die probleem waarrnee sy worstel en dat sy ‘n besluit geneem het wat hul lewe nog verder uitmekaar uit sou ruk.\nSoekers na die son is ‘n meeslepende verhaal oor die lotgevalle van mense op soek na geluk en vastigheid. Ena Murray skroom ook nie om hier die problematiek van ons Suid-Afrikaanse samelewing oop te vlek nie. Dit is ‘n verhaal wat jou dwing om opnuut te besin oor waardes wat dikwels so vanselfsprekend aanvaar word.\nDie Retiefs van Paradys\nse verhaal begin by Ena Murray se\nElsa se ma was nie tevrede om die vrou van ‘n plaasbestuurder te wees nie. Hoekom kon sy nie ook in weelde leef soos die baas van Paradys en sy kinders nie? Dáarom skei sy van sukkelaar Jan Vermaak en trek die voordeur van die eenvoudige huisie vir altyd agter haar toe. Sy en Elsa verruil die plaas vir Kaapstad. Dalk bied die stad alles wat die hart begeer.\nEers lok die disko’s en nagklubs Elsa. Later die skepe in die hawe. In skemer kajuite verkoop sy haar jong liefde aan seeman na seeman. Ses jaar lank doen sy dit. Totdat die jong mense wat snags hul lewens op die spel plaas om ander te red — straatwerkers soos Elske en Vegter — haar help om tot bekering te kom.\nNou sterf haar moeder en keer Elsa terug na Paradys - om dit spoedig weer te verlaat. Dreigend het Nols Retief, gevreesde eienaar van die spogplaas, in Jan Vermaak se voordeur gestaan en haar weggejaag. Want sy het dit gewaag om sy seun van haar verlede te vertel, Helgard wat met haar wou trou.\nElsa is egter bestem om terug te kom. Hierdie keer wit en móét sy die mense wat haar verwerp het, help. Die Retiefs, hulle wat in marmerpaleise woon, het haar oneindig nodig. Hulle is vasgevang deur ontrouheid, alkoholisme en dwelmmisbruik. Liefde en geluk ken hulle nie, wel afpersing en selfmoord.\nMater Elsa is ook maar net ‘n swakke mens...\nLees ook “Soekers na die son”\nverhaal deur Ena Murray\n(Vervat in omnibus 3)\nDie geheimsinnige markies Claud le Grand kom in die romantiese Kaap van die laaste helfte van die sewentiende eeu aan met sy ewe geheimsinnige skip, die Borsenburg; Hier in hierdie jong land waar maar kort te vore ‘n nedersetting tot stand gekom het, wil hy ‘n vrou soek wat aan hom bestendigheid sal gee na sy rustelose lewe en omswerwinge.\nDan ontstaan die onstuimige liefdeslewe van ‘n paar jong mense.\nOp aandrang van die markies reël die goewerneur ‘n bal waarna al die jong meisies van die Kaap uitgenooi word sodat Claud vir hom ‘n vrou kan soek. Onder die gaste op die bal is die beeldskone diensmeisie, Angelique Viret, wat haar jong meesteres, Jeanette du Val, verteenwoordig om sodoende die markies om die bos te lei en ‘n man vir die onaantreklike dogter van gravin Du Val te probeer kry.\nMaar sal die bedrog wat deur die gravin beplan word, uitwerk? Sal die roekelose Claud toelaat dat hy bedrieg word om met Jeanette in plaas van met die vrou van sy drome te trou? En sal Jeanette daarin slaag om met ‘n man uit die adelstand, soos van haar verwag word, te trou?\nDie spanning loop hoog wanneer Angelique wat met die skip, die Schelde, na Frankryk op pad is deur die bemanning van die Borsenburg ontvoer word en sy dreig om Claud se seerowerslewe aan die goewerneur bekend te maak. Beteken dit dat Claud en die bemanning van die seerowerskip, die Nagswael, hulle einde aan die galgtou sal vind? Wat word dan van Angelique se onstuimige Iiefde vir die roeketose Claud en van Jeanette?\nLees ook ou-Kaapse verhalde deur Elmar Steyn\nLees nog Kaapse verhale deur Gerrie Radlof\nLees ook die seeheks reeks deur Kobus Snyman\n(vervat in Ena Murray omnibus no 5)\nAsseblief, dame, ek soek ‘n man... gou en dringend!\nWanneer Karlien Steenkamp se nood op die ergste is, kom daar redding, in die vorm van Julius Schreider wat ‘n vrou ewe dringend nodig het. Hulle ken mekaar glad nie, en tog trou hulle dadelik en vertrek, met die paar maande oue klein Essie, na die Seychelles waar Julius een van die bestuurders is.\nDis nou te laat vir Karlien om aan die wysheid van haar besluit te twyfel, en in hierdie tropiese omgewing leer sy om die jong, onervare dogtertjie te ontgroei. In die tuin van Eden, word sy ‘n volwasse vrou wat liefhet. Maar hier leer sy ook die listige slang ken, en hoor sy van die verbode vrug, net soos in daardie eerste Eden, duisendejare gelede\nDaphne Roderick word ‘n vertroude vriendin, en tog is dit eers aan die end dat Karlien haar geheim leer ken. Haar broer John, is ‘n goeie maat.. . totdat sy emosies daarby betrokke raak.\nMalcolm Day is die man by wie Karlien opregte vriendskap vind, en dit is ook aan háár dat hy sy diepste geheim toevertrou. Sy vrou, Carroll, met die sagte blou oë en minsame houdinkies, leer Karlien ken as die adder. Die slang in Eden...\nEn Carrol se haat groei by die dag, haar voorneme om Julius vir haarself toe te eien versterk haar wraakgedagtes. Sy sal vir niks stuit nie. Selfs nie vir moord nie, as dit haar eie planne kan bevorder.\nEn Julius? Hy is die onbetwiste leier, die heerser hier. Hy is die man wat deur almal vertrou en gerespekteer word, maar hy is ook die man vir wie niemand in werklikheid ken nie. Die een wie se woord nooit in twyfel getrek word nie. Dat daar skinderpraatjies is omtrent hom en Carroll Day, weet hy. En omdat dit sy boesernvriend, Malcolm, se vrou is, is Julius se optrede soms ‘n bietjie misleidend. Misleidend vir ander op die eilande, en ook vir sy jong vroutjie by wie die lewensvreugde soms uitgedoof word.,.\nSenor die seerower\n‘n Moderne seerowersverhaal op ‘n idilliese eiland\ndeur Ena Murray\nAndrea Smit was ‘n verpleegster met haar twee mooi voetjies stewig op die aarde geplant, maar haar pa, Dries, was ‘n dromer, immer op soek na ‘n verborge skat iewers. Toe hy die dag sê: dis nou die laaste keer, maar dat Andrea moes saam, op soek na ‘n seerowerskat op ‘n idilliese eiland naby Costa Rica, het sy ingestem. Buitendien, sy het pas honderd en vyftig duisend rand gewen in ‘n blokraaiselkompetisie en het al begin glo haar lewe is te saai en onromanties.\nOp San,José, die hoofstad van Porto Rico, maak hulle kennis met die man namens wie Dries eintlik die skat moet soek: die adellike Alonso Juan Benito de Vitoria, maar Andrea en die aantreklike man — ‘n direkte afstammeling van die berugte seerower Benito — is dadelik haaks, hoewel sy tog toegelaat word om hom en haar pa te vergesel na die eiland Kokos, waar die skat eeue lank reeds versteek is.\nOp die eiland maak Andrea ook kennis met Donna Teresa, Alonso se grootmoeder wat lank reeds beplan het dat hy met sy pragtige stiefsuster Miranda sal trou, met Miranda self, en met Alonso se neef Juan, wat heimlik op Miranda verlief is. Maar Alonso het ander planne — met die skat, met Miranda, met sy grootmoeder en met Andrea.\nSeñor die seerower is ‘n romantiese avontuurverhaal wat die bloed deur die leser se are sal laat tintel — Ena Murray op haar verrassende beste!\nLees ook Oloff die seerower (Gerrie Radloff)\nLees ook Wille Martin se seerower boeke\nIn Erf dan my drome verdiep die liefdesverhaal wat so romanties, wat byna speels in Appelbloeisels en jasmyn begin het\nVir die jong Erika was die eerste ses maande van haar huwelik met Philippe de la Buscagne ‘n sielsgelukkige tyd. Haar man, direkteur van ‘n groot hotelgroep op die Comoro-eilande, moet nou wel oordag dikwels van die huis af wees, maar wanneer sy ligte vliegtuig saans naby hul paleisagtige huis op Mayotte land, is sy altyd daar om hom te verwelkom.\nTot daar die dag ‘n noodoproep van sy neef kom: Daar is ‘n krisis by die hotel Coelacanth en sy moet asseblief kom help. Hy kan dit nie alleen hanteer nie.\nAl weet Erika goed dat haar man ontevrede is oor Jean-Paul se afhanklikheid van haar, kan sy dit nie oor haar hart kry om te weier nie. Vandat Jean-Paul meer as ‘n jaar gelede in ‘n vliegongeluk was, is hy verlam en moet hy sy dae in ‘n rolstoel slyt. Buitendien is dit op haar aandrang dat Philippe hom, baie teësinnig, as bestuurder van een van sy hotelle aangestel het. En hy móét die kans gegun word om te wys wat daar in hom steek. Sy durf hom nie nou faal nie.\nToe Philippe daardie aand tiis kom en net ‘n briefie vind, ontstaan daar ‘n verwydering tussen hom en sy vrou — ‘n vervreemding wat nog groter word toe Philippe se eertydse verloofde, Jacqueline, oenskynlik onverwags op die toneel verskyn. Dis ook nie net Jacqueline nie. By die hotel is daar nog die geheimsinnige, blonde Louise wat nie met die ander gaste meng nie, maar tog dikwels in Philippe se geselskap is. En hy weier botweg om enige verduideliking van hierdie nuwe vriendskap te gee.\n‘n Vreemde sameloop van omstandighede by die hotel dwing die drie vroue om daagliks saam te werk. En vir Erika word dit al hoe duideliker dat hier baie meer op die spel is as ‘n wedywering om Philippe se guns.\nIn Erf dan my drome verdiep die liefdesverhaal wat so romanties, wat byna speels in Appelbloeisels en jasmyn begin het, tot ‘n boeiende drama van verstrengelde menslike verhoudings. Die ontknoping kom eers nadat elkeen van die vyf hoofkarakters ‘n lang pad van hartseer, verydeling en misverstand afgelê het.\nLees ook: Appelbloeisels en jasmyn\nWil u ‘n boek publiseer?\nliefdesverhaal deur Ena Murray\n(vervat in Ena Murray se Omnibus 19)\nNa elf jaar in die stad keer Hannelore terug na Kolkbaai, die dorp van haar jeug.\nKolkbaai is nie meer die gehuggie van vroeër nie. Moderne huise het teen die sandheuwels bygekom, asook ‘n kerksaal en nuwe poskantoor waarop die dorp se naam pryk.\nTog is baie van die mense wat sy as jong meisie geken het, nog daar. Onder andere haar jeugIiefde, Oloff Bernhardi, van wie sy destyds weggevlug het stad toe.\nDie herontmoeting maak ou herinneringe wakker, en Hannelore besef dat die tyd nie die argwaan tussen hulle laat verdwyn het nie. Dit word spoedig vir haar duidelik dat sy die onvermydelike botsing waarop hulle afstuur, nie sal kan voorkom nie.\nIn Terug na Kolkbaai vertel Ena Murray, soos net sy kan, die verhaal van ‘n jong vrou se soeke na haarself, na vrede en geluk. ‘n Liefdesroman uit die boonste rakke.\nOp pad na Kanaan - Ena Murray\nToe Pauli van der Merwe, vrou van die ambisieuse, vooruitstrewende jong regsman Jan van der Merwe, die dag moet hoor dat haar man ‘n ander vrou liefgekry het, voel dit vir haar asof haar hele wêreld ineentuimel. Dit waarvoor sy en Jan so hard gewerk het — hul mooi, imposante huis, hul duur nuwe meubels, die luuksemotor, al die dinge waarna hulle saam gestreef het —was dit dan alles verniet? Waarvoor het sy dan die jare van haar jonkheid opgeoffer?\nVerpletterd vlug sy, sonder om Jan te laat weet waarheen sy gaan. Sy het self geen benul waarheen sy haar moet begeef nie.\nMaar die nooddot is goed vir Pauli, want sy kom uit by ‘n plek wat enig in sy soort is: Môrestond, waar mense wat deur die lewe geknou is, die kans kry om ‘n nuwe toekoms te vind, om die foute wat hulle gemaak het, uit te stryk en die lewe van voor af aan te pak.\nDis egter nie as pasiënt, as Pauli van der Merwe, dat sy haar daar bevind nie. Dis as verpleegsuster Pauline Grobbelaar, een van die span wat die terneergeslane, rigtinglose mense om haar moet help om weer hul voete te vind.\nSal sy haar eie probleme te bowe kan kom en haar aan die welsyn van die mense om haar kan wy? Of sal sy in die aangesig van soveel ongeluk weer op die vlug slaan? En wie is Wilbur Vlok eintlik — die man met die grys aan sy slape en die skaduwee in sy oë? Wat het in sy verlede gebeur dat hy nog steeds alleen deur die lewe gaan?\nMet al hierdie vrae worstel Pauli, tot sy op ‘n dag met ‘n skok besef dat daar ‘n ingrypende verandering gekom het in haar lewe.\nOp pad na Kanaan is ‘n diep geestelike verhaal, op die waarheid gebaseer, van ‘n handjievol mense wie se lewens onherroeplik ineengestrengel raak. Met ‘n deurvorsende oog word gekyk na die waardestelsels wat mense aanhang, na hul soeke na geluk en bevrediging, na hul hoop en wanhoop. Maar uiteindelik gaan dit om die Iiefde, wat alles bedek, alles glo, alles hoop, alles verdra.\nChrissie is doodgelukkig by Ouma in die klein, eenvoudige huisie op Dennedal. Hier kan sy in rus en vrede klavierspeel, na haar plate luister, en sy is vry om drome te droom; drome wat so onbereikbaar is .\nDan maak sy kennis met Ferdi en James, en skielik lyk dit asof haar drome tog vervul kan word. Maar sy sal moet opofferings maak wat haar wegneem van Ouma en Dennedal, en haar hele lewe drasties verander.\nChrissie ervaar ongekende geluk, totdat Velma terugkeer van die buiteland, en haar drome stadigaan begin uiteenspat .\nAs die lied verstil is ‘n tere liefdesverhaal wat geen Ena Murray-bewonderaar mag misloop\n‘n boeiende Kaapse verhaal geskryf Ena Murray\n,Jy gaan nie op hierdie perd ry nie, Mam’selle. Ek verbied jou!”\nHy was Philippe Fouché, die staljonge; sy was Loanne, dogter van die graaf De Ruelle, eienaar van die RueIle-landgoed en -kasteel in die suide van Frankryk. Sy het die peits geswaai na die jong gesig voor haar, en ‘n oomblik later het die bloed vrylik gevloei uit die kloof op sy wang.\n,,Jy vergeet jouself, M’sieur,” het sy kil geantwoord. ,,Ek gehoorsaam geen bevele van ‘n kneg nie ...\nMaar dis die jaar 1789. die jaar van die Franse Rewolusie, en enkele weke later word die trotse kasteeldogter tog genoodsaak om die stalkneg se bevele te gehoorsaam en sy is verplig om met hom te trou om van die valbyl te ontsnap.\nPhilippe en Loanne Fouché vlug na die Kaap de Goede Hoop, weg van die afgebrande bouvalle van die Ruelle-kasteel, weg van die verkoolde lyke van hul ouers — Loanne ook weg van haar verloofde. die comte Louis De Ia Fay Dupont. Loanne glo dat Philippe haar ouers vermoor het, en hy hou die comte Louis daarvoor verantwoordelik.\nDie verlede sterf nooit werklik nie en op ‘n dag vaar drie skepe Tafelbaai binne — en word die sluier oor die verlede oopgetrek\nAnderkunt die horison is weereens ‘n boeiende Kaapse verhaal uit die vaardige pen van Ena Murray; ‘n verhaal wat bruis en tintel van romantiek, spanning en avontuur.\nBloeisels in die ryp - Ena Murray\n‘n Aangrypende en roerende verhaal, van die leed en smart van ‘n jongmeisie wat onskuldig en ongewapend die buitewêreld tegemoet gaan, nadat sy sedert haar vroegste dae slegs aan die beskermende lewe van die weeshuis waar sy opgegroei het, gewoond was.\nEers toe sy die onskuldige prooi van ‘n hartelose en selfsugtige jongman word, word Renske Conradie bewus van ‘n ander sy van die lewe, wat dusver vir haar onbekend was.\nRenske was egter skaars bewus van die smart en verguising wat nog op haar gewag het, daardie dag toe sy besluit het om vir goed alle bande van die verlede te verbreek, wat haar aan die weeshuis gebind het.\nVol vertroue besluit sy om die bekende advokaat Brand Laubscher te besoek. Hy is Desmond se broer en by sal haar van Desmond se adres voorsien. Desmond sal mos met haar trou, hy het haar mos ook lief, soos wat sy hom met oorgawe liefhet!\nMaar Renske se hele wêreld tuimel in duie wanneer sy voor die genadelose en beskuldigende bilk van Brand Laubscher ineenkrimp — wanneer sy woorde soos swaardsteke deur haat priem: ,,Jy is nou die vyfde meisie wat my om sy adres kom vra. Watter hartroerende storietjie kom jy my vertel’\nEn soos soveel kere daarna nog sou gebeur, strompel Renske sonder doel of rigting, haweloos en reddeloos in die nag deur die verlate strate van die groot pad.\nMaar later wanneer die onverbiddelike, geharde Brand Laubscher vind dat by die bleek, verwese gesiggie van die meisie nie uit sy gedagtes kan weer nie, dan begin sy haas vrugtelose soektog na haar— fynkam hy die strate van die groot stad, speur sy oë tussen die massas wat daagliks die sypaadjies bewandel. Want bedags kan hy sy werk nie meer behoorlik doen nie, en snags laat die beeld van haar geskokte gesiggie die slaap van hom wyk.\nAnders as Ena Murray se bekende spanningsromans, lewer hierdie gewilde skryfster vir ons hier ‘n suiwer en hartroerende liefdesverhaal.\nOp die vakansieplaas by die Zimbabwe-ruine wag almal. Almal wag dat die onheil weer moet toeslaan. Want dinge gebeur... meer as wat vir die blote oog sigbaar is...\nGustaf glo dat hy op die regte spoor is, maar dan gebeur soveel onverklaarbaarhede:\nNina verdwyn snags na die ruine.\nPhil het ‘n verhouding met Dianne.\nVlêrmuise val mense aan.\nEn die Satan van Zimbabwe eis nog ‘n sbagoffer.\nWat skuil agter die geheimsinnighede by die Zimbabwe-ruIne?\nBuitengewone gegewe word in SATAN VAN ZIMBABWE ineengeweef tot ‘n boeiende roman. Ena Murray hou die leser in spanning en afwagting tot by ‘n verrassende ontknoping.\nEen nag van hartstog baar nie ‘n leeftyd van huweliksgeluk nie. So waarsku dokter Gunther Meissner die pragtige Inge Buchner daar in die verre Duitsiand. Maar in die ydel geloof dat sy haar eie toekoms kan bepaal, soebat sy hom om met haar te trou — en sy vra nie met woorde alleen nie, maar ook met haar liggaam. Dat daar veel, veel meer op die spel is as huweliksgeluk, sal Gunther eers later in Suid-Afrika uitvind. En ook Inge moet ontdek: oor die toekoms het sy geen seggenskap nie, al het sy alles haarfyn beplan.\nMagteloos moet sy toekyk hoe dokter Annari Murad alles vir haar man word wat sy self begeer om vir hom te wees.\nDie ongebore uur is Ena Murray se derde roman oor die lewens en lotgevalle van die Meissner-kliniek se mense.\nFamilie rondgeslinger deur die storms van die lewe, maar een wie se verhaal duur verworwe wysheid inhou, en leesgenot uit die boonste rakke bied.\nHaar naam mag onskuldig klink, maar Miempie Rust laat haar deur niemand soos ‘n stoetdier deurkyk nie - allermins deur ‘n pierewaaier soos Emile de Jongh van La Rhone, die spogplaas van die omgewing.\nEn buitendien: sy het veel ernstiger sake op die plaas as om nog een van Emile se kortstondige metgeselle te word.\nMiempie is distriksverpleegster en iemand met ‘n oop hart vir die nood van die plaaswerkers. Sy skroom nie om betrokke te raak nie, en om haar sê oor die toestand op sommige plase te sê nie - al maak dit haar soms ongewild.\nEmile kán homself nie keer nie: die dapper en reguit meisie imponeer hom. Méér nog: hy kan haar nie weerstaan nie. Maar hoe meer haar pleidooie om menslike bedeling vir plaaswerkers veld wen, hoe meer lyk dit of sy buurman, Manie Bredenkamp, by Miempie veld wen.\nMiempie word egter minder deur troukoors gepla as die twee manne. Sy gaan voort met haar selfopgelegde taak. lewers moet sy byvoorbeeld twintigduisend rand vandaan kry sodat Maria Vaaltyn, ‘n skrander werkerskind van La Rhone, met haar mediese studie kan begin.\nEn die klippe sal uitroep is ‘n werklik meesleurende verhaal van geloof wat oor alle struikelblokke triomfeer - en nie net die geloof nie. Want uiteindelik oorwin ook die liefde, en dIt juis omdat Miempie so hardkoppig vir minderbevoorregtes in die bres tree.\nMartina Celliers kom een aand met sterre in haar oë op haar suster se bed sit. “Sus, hoe weet ‘n mens wanneer jy werklik verlief is?\nEk bedoel, hoe kan jy seker wees jy het die éé man vir jou in die lewe raak geloop?”\nIsolde kan haar suster net verslae aankyk en haar oë laat sak. Want sy weet nie. Op 26 weet sy nie hoe dit voel om iemand lief te hê nie. Haar suster se oë vertel haar dat Martina iets ervaar wat sy nie ken nie, en hoe beny die oujongnooi haar sussie nie...\nAs Martina kom pleit dat Isolde haar en haar geliefde uit ‘n groot penarie moet help, weet Isolde dat daar ‘n groot slang in die gras is, maar haar hart word week. As hul ouers nog geleef het, sou Martina haar na hulle kon wend. Maar nou het sy net haar suster.\nSo beland Isolde op die pragtige Karooplaas Rocklands waar Zak Coetzenbergh met ‘n ysere wil en ‘n seekoeisambok regeer. En van die eerste dag af weet sy haar maskerade gaan op ‘n breekspul uitloop, want in die baas van Rocklands het sy vir die eerste keer in haar lewe ‘n man ontmoet wat nie vir rooi hare en ‘n onafhanklike persoonlikheid skrik nie. Die feit dat sy hom onder die valse indruk bring dat sy Martina is, kompliseer dinge verder.\nOase van geluk, vol humor en romanse, is die verhaal van ‘n boer wie se woord wet is — op sy grond, en in die liefde. En van ‘n halsstarrige rooikop met blitsende groen oë, wat byna te laat uitvind dat sy “die één man in die lewe vir haar” raak geloop het.\nElke Meissner het jare lank gestudeer en later gespesialiseer om één doel te bereik: die Meissner-kliniek. Om volwaardig lid te word van die sogenaamde Meissner-mafia - die span dokters wat haar oupa in sy beroemde kliniek opgebou het.\nHaar moeder het haar egter gewaarsku oor die dag wanneer sy as pediater sou gaan staan voor die oupa wat sy in haar nege-entwintig jaar nog nooit gesien het nie. “Jou oupa het sy enigste kind se naam uit die geslagsregister van die Meissners geskrap. Jou pa en sy nageslag bestaan nie meer vir Albert Meissner nie. Hy gaan jou nie aanvaar nie.”\nMaar dis nie teen haar oupa Meissner dat Elke te staan kom nie. As sy by die Meissner-kliniek instap, word sy gekonfronteer deur Julene Meissner - Albert Meissner se “enigste kleindogter”.\nElke en haar moeder is verstom, ontgogel. Elke is tog Albert Meissner se enigste kleindogter! Hulle besef daar is ‘n bedrogspul aan die gang, maar Albert Meissner lê ernstig siek ná ‘n hartaanval en hulle durf dit nie waag om hom met die waarheid te konfronteer nie.\n‘n Sielsbekommerde moeder moet toesien hoe haar hoogs geleerde dogter haar voordoen as ‘n astrante tiener met boksterte en sproete! As trolliejoggie wat waslappe en seep van saal tot saal verkoop, probeer sy om Julene Meissner se geheim te ontrafel.\nOp haar rondtes ontmoet Elke vir dokter Horst Buchnet Sy vind hom ‘n gawe man, maar wonder wat hy in die hartelose Julene sien. Die moeder besef dat haar dogter die eerste keer ‘n man ontmoet het wat sy waardig genoeg ag om op ‘n voetstuk te plaas.\nEn dan verskyn Jan Swanepoel, ‘n klasmaat van Elke, op die toneel en sake raak net ingewikkelder.\nDie Meissner—kliniek is ‘n lekker hospitaalstorie vol egte drama en Iiefdesintrige, afgewissel met heerlike, komiese insidente — boek so reg na die smaak van duisende Ena Murray-lesers.\nLees ook hospitaalverhale deur Nan Henning\nLees ook hospitaalverhale deur Ela Spence (Florence Nightingale)\nSeerower verhaal - lees ook Oloff die Seerower van Gerrie Radlof\nDie trotse Zuleka Bordeaux vergesel haar jonger suster, Suzanne, na Batavia. Die doel van die reis is ‘n poging van haar ouers, afstammelinge uit ‘n ou adellike familie, om Suzanne oor haar liefdesteleurstelling te laat kom, nadat haar verhouding met die jong tuinier, Francois, deur hulle toedoen beëindig is. Op pad word die Neptunus deur die Seeleeu, seerowerskip van kaptein Juan Costeaux, tot oorgawe gedwing en die oorlewende gevangenes op Madagaskar aan wal gesit.\nTwee jaar later, na maande op die eiland, is Zuleka en Suzanne weer in Frankryk terug. Zuleka gee kaptein Juan die skuld vir haar ouers se dood wat gevolg het op die tyding van die Neptunus se lot. Sy besluit haar op Juan te wreek en koop self ‘n skip, die Bordeaux. As kaptein van die skip dwing sy bewondering af, oorwin selfs die gevreesde Bara.\nIn Rahola ontmoet Suzanne vir Francois wat intussen lid van the Seeleeu se bemanning geword het.\nZuleka wil haar nog steeds op Juan wreek, -maar in die daaropvolgende geveg word die Bordeaux nie alleen tot oorgawe gedwing deur die Seeleeu en sy deur Juan gestraf nie, maar moet sy ook onmiddellik nadat sy hom verneder het, aan hom die belofte doen om vir hom ‘n opvolger in die wêreld te bring ten einde sy samewerking te hê as hulle deur skepe aangeval word. Juan help, maar in ‘n digte mis ontsnap die Bordeaux die Seeleeu en Zuleka vir Juan.\nUiteindelik vind Juan Zuleka aan die Kaap, herinner haar aan haar belofte, dwing haar na Rahola, waar sy met hom trou .\nNa die geboorte van haar seun neem Juan hom van haar weg .\n‘n Verhaal waarin trots tot op die laaste dreig om die liefde wat daar tussen mense bestaan te vernietig.\nOMTRENT HIERDIE STORIE . . .\nDie balsaal van die Kasteel is gevul met musiek en die belangrikste inwoners aan die Kaap van Goeie Hoop. Skielik staan hy daar, met ‘n breë glimlag op sy gesig, die gemaskerde dief wat al geruime tyd aan hierdie halfwegstasie tussen Wes en Oos ‘n skrikbewind voer. SeIfs Sy Eksellensie, die Goewerneur, is magteloos om te verhoed dat sy belangrike gaste oop en bloot van hul kosbare juwele beroof word, en die buit dan nog wegedra word in Graaf Levaux se broek.\nDie dief wat deur inwoners van die Kaap Naguil genoem word, beledig ook die mooiste dame aan die Kaap, Marlaine Fouché, wet hierheen gevlug het om haar oom weg te kry uit Frankryk en die slegte geselskap waarin hy daar verval het, nadat hy al sy eie en so te sê ook haar erfgeld uitgedobbel het. Ongelukkig herberg die Kaap van Goeie ook nie net van die room van die vasteland nie, maar ook baie skuim van oorsee het hier teen sy wit strande kom uitspoel. Marlaine moes vind dat daar selfs aan hierdie verre Suidpunt ook mense is wat haar oom verlei en sodoende ook vir haar, al dieper die afgrond insleep.\nDaar is veral een man wat sy grootliks verantwoordelik hou hiervoor ...\nSar le Sueur. Sy konfronteer hom en kom die slegste daarvan af. Dan word sy voor die keuse gestel: Of sy betaal haar oom se dobbelskuld aan hom, of sy delg die skuld deur met hom te trou.\nSy is noodgedwonge verplig om haar na Graaf Levaux te wend . . . ‘n man wat sy weet haar begeer maar in wie sy ‘n instinktiewe weersin het.\nSy word die speelbal tussen twee mans se drifte en hartstogte. Maar meer nog . . . sy bevind haar skielik te midde van intrige . . . die intrige wat die Naguil omgeef. Daar is beslis ‘n verband tussen Graaf Levaux, Sar le Sueur en die Naguil, die dief aan die Kaap. Op ‘n dag moet sy uitvind dat sy as ‘n medepligtige van die Naguil beskou word . . . en sy doen ‘n skokondekking . . .\nLees ook “die Buiter “ deur Gerrie Radlof\nLees meer van ou-Kaapse verhale\nLees ook verhale deur Elmar Steyn\nLees ook verhale deur Rein Pretorius\nTerwyl sy met haar klein motortjie deur die versengende Suidwesdag aansukkel, moet Linda Maartens haarself telkens keer of haar gedagtes sit met haar op loop. Sy mag nie, sal nie weer aan die afgelope maande dink nie, besluit sy, dis verby. As sy haar sinne wil behou en op die een of ander manier weer ‘n toekoms vir haar wil opbou, moet sy vergeet van wat agter lê. Op Oshakati, die sendinghospitaal in die verste uithoek van Suidwes waarheen sy op pad is, gaan sy bly. Dit het sy reeds vas besluit. Daar sal sy haar met hart en siel in haar werk as dokter kan stort, daar waar niemand sal weet dat sy in ‘n opspraakwekkende hofsaak betrokke was nie.\nDaar wag ‘n ontnugtering op haar. Louw Hoffmann, die superintendent van Oshakati, is ‘n verstokte vrouehater wat heeltemal uit die veld geslaan is om te sien dat sy nuwe assistent ‘n vroumens is. Hy weier om te glo dat sy opgewasse vir haar taak sal wees, en maak dit duidelik dat hy sy bes gaan doen om so gou moontlik van haar ontslae te raak.\nMaar dit blyk gou dat Louw Hoffmann nie die enigste van Linda se probleme gaan wees nie, want die geheimsinnige Garth Jackson en ander mense, wat veel meer van haar weet as wat sy ooit vermoed het, verskyn op Oshakati.\nOnrus op Oshakati is nie net ‘n boeiende verhaal nie. Dis ‘n verhaal waarin die spanning nooit ‘n oomblik lank verslap nie, want die verwikkelinge volg mekaar so vinnig op dat dit die leser as’t ware uit-asem het. Met die verhaal het Ena Murray weer eens bewys dat sy intriges kan skep wat ‘n mens nie maklik vergeet nie.\n“Hulle is ‘n klomp vreemdelinge wat saam onder een dak woon. Hulle dra net dieselfde van. Dis al”. Aan die hoof van die gesin Verduin staan Rolf Verduin — die simbool van gesag, mag en gepaardgaande korrupsie. Hy het homself aangestel as die beskikker van elkeen van sy kinders se lot. En hul lot wil by deur middel van geld bepaal — soos by met alles om hom probeer doen.\nIn die lewe van Noort, sy oudste seun, wil hy God speel, hom na sy eie beeld vorm, sodat Noort eendag Verduin en Kie. waardig sal wees. En Simon, die dromer, wie se lewensbegeerte dit is om eendag ‘n skrywer te word, word deur hom gedwing om die hoofrekenmeester van Verduin en Kie. te word — onredelike verwagting wat die gefrustreerdë Simon na dwelms laat gryp.\nHy manipuleer selfs sy skoondogrer deur haar te dwing om haar vervreemde man ‘n erfgenaam te gee — al is die nie in staat om ‘n kind te verwek nie. En dan gebruik hy haar dwase poging om aan sy eis te voldoen, as middel om haar pa af te pers.\nIn hierdie gesin is die wortel van die kwaad inderdaad so diep begrawe dat dit lyk asof dit nooit verwyder kan word nie. . . Totdat Rolf Verduin hom vasloop teen iets wat met geen geld ter wêreld omgekoop kan word nie — die noodlot. Wanneer die noodlot ingryp, word selfs hy gedwing om daarvoor te swig en die groot lewenswaarheid aan die lyf te voel: “. . . kommer, ontnugtering, teleurstelling, hartseer, verlange.. kies hul woonpiek anders as die mens, en is nie afhanklik van wat geld kan koop en voorsien nie. Kommer maak sy tuiste binnekant, waar uiterlike vertoon nie tel nie, waar almal eners is . . . in die hart.”\nHierdie boeiende verhaal deur Ena Murray het reeds as vervolgverhaal in ‘n nasionale tydskrif verskyn.\nhierdie is die voorblad van die GROOTDRUK uitgawe in1997\nSonder kwalifikasies na haar pa se skielike dood, soek.. Ninon feitlik dag en nag na werk — enige werk. Onverwags kry sy ‘n pos as kelnerin by ‘n groot winkelgroep, waar sy terstond van Sarah Swanepoel, een van die vennote, ‘n vyand maak. Toe Sarah se seun, die bedorwe Tinus, boonop op Ninon verlief raak, is daar vir haar meer probleme as wat sy kan oplos. Haar baas hou haar ook met ‘n arendsoog dop en toe haar ma siek word en ‘n duur operasie moet kry wat net in Amerika gedoen kan word, voel dit vir Ninon asof dit nag geword het in haar lewe. Hoe en waar moet sy die geld vandaan by? Haar ma is al wat sy het. . . vir haar sal sy alles op die altaar sit . . .\nDis of sy uit ‘n diep, lang slaap wakker word. Net met groot inspanning skeur sy haar los van die donker newels om haar... om nie weer salig weg te sak in die swart leegheid waarin sy wie weet hoe lank was nie.\nMaar toe bevind sy haar soos verdwaalde kind in ‘n totaal vreemde wêreld. Niks is bekend nie, nie eens die beeld van haar eie gesig in die spieël nie. Die identiteitsboekie langs haar sê sy is 27 jaar oud en haar naam is Anna Maria Magdalena van der Merwe, ‘n naam volslae onbekend aan haar.\nWie is sy dan? ‘n Mens sonder verlede - en ook sonder toekoms?\nDan stap dr. Lochner Botha haar verwarde wêreld ferm binne. Hy neem haar na sy Bosveldplaas; maar is hy haar neef, soos hy beweer?\nOp Friedesheim vind sy vreedsaamheid, maar nie berusting nie. Sy wil weet wie en wat sy is, maar Lochner help haar in geen opsig nie. Dis of hy toeklap wanneer daar oor die verlede gepraat word. Hy sê net dat sy haar geheue nie sal terugwen deur haarself te probeer dwing nie; dit sal vanself gebeur.\nSo sleep die maande verby, en niks gebeur nie. Totdat Lochner haar die dag verbied om na die buurplaas te gaan waar ‘n filmspan aan ‘n rolprent werk. Lochner, wat hom altyd so eerbaar voordoen, wat altyd net van mense verwag om eerlike en reguit pad met hom te stap — hy loop nou skielik met háár jakkalsdraaie.\nWat gaan by die flimmakery aan? Hoekom wil hy haar nie daar hê nie? Het dit iets te doen met wie sy is?\nDie vrae stapel op en die antwoorde bly uit. Totdat sy besluit om teen Lochner se strengste bevele in na Hunters’ Lodge te gaan, oortuig dat sy daar die pad na haar verlede sal vind. Maar elke dag raak sy benouder:\nSal sy hou van die mens wat sy was? Of sou sy dalk die vreemde vrou in die spieël verkies...?\n‘n Vriendskap soos die van Ben Woudberg en Dawid Booysen is ‘n rare verskynsel. Vanaf hul kleuterjare totdat hulle volwasse mans geword het, kon niks of niemand tussen hierdie twee kom nie. Maar toe, op ‘n dag, verskyn Hepsibah de Villiers, die pragtige dogter van die nuwe skoolhoof, op die toneel, en omdat die twee vriende se smaak in alle opsigte presies dieselfde was, het hulle albei vir Hepsibah liefgekry. En omdat die twee vriende so eenders was het Hepsibah vir albei lief geword, maar sy kon slegs met een trou — en die keuse het vir haar slapelose nagte besorg.\nSkaars ‘n week na hul troue moes Hepsibah se man en sy vriend hul vir grensdiens aanmeld. Saam het hulle vertrek — maar net een sou terugkeer. En die een wat teruggekeer het, het ‘n verskriklike las met hom saamgedra — las wat met die jare eerder swaarder as ligter geword het, ‘n las wat hom in die nagte geen rus gegun het nie, want hy was nog ‘n man met ‘n gewete ... Toe die ou boemelaar op ‘n dag op Hammanshof aangestap gekom het, was sake naby ‘n krisispunt. Die boemelaar se teenwoordigheid het die krisis onafwendbaar na ‘n klimaks gevoer.\nGroter liefde as dit is ‘n aangrypende verhaal deur ‘n skryfster wat daarvoor bekend is dat sy baar lesers end-uit boei. Liefhebbers van Ena Murray se werk sal ook bierdie verhaal nie maklik neersit voordat die laaste bladsy gelees is nie.\nGroter liefde as dit (GROOTDRUK)\nDaar is ‘n vriend wat sterker aanhang as ‘n broer…So staan dit in die Bybel — en so was dit met Ben en Dawid. Selfs nadat die nuwe skoolhoof se mooi dogter deel van hulle vriendskap geword het. Die tweemanskap het doodeenvoudig ‘n driemanskap geword — oral saam, deel van mekaar se lewens. Was dit nou reg? het die mense van Hammanshof bespiegel. Dit kan mos nie so aangaan nie — dis onnatuurlik!\nEn op ‘n dag het die liefde vir Hepsibah gedwing om ‘n keuse te maak. Die sprokieshuwelik is skaars voltrek toe die twee mans vir grensdiens opgeroep is. En die verval het begin…Wat sou lei tot verskriklike dinge…Diep verborge dinge…Kan liefde in haat omsit? Kan jy haat en afguns onder die dekmantel van die liefde verberg?\n‘n Liefdesverhaal deur Ena Murray\nDie aantreklike dokter Arnold Lutz met sy kenmerkende Don Juan-glimlag, is die eerste man wat daarin slaag om deur suster Karien Saayman se professionele pantser te dring. Hy laar haar goed voel oor haarself, en sy geselskap bring ‘n welkome verandering in haar saai hospitaalroetine.\nIs dit regtig so erg dat hy getroud is? Hulle is tog net vriende, en sy huwelik met Odelia was reeds op die rotse vóór die ongeluk waarin sy verlarn is... So verseker Arnold vir Karien, en sy glo hom — tot die dag dat Hannes Eksteen, die welvarende boer van Franskraal, haar laat besef hoé gevaarlik haar vriendskap met die hartebreker-dokter is.\nKarien gryp Hannes se huweliksaanbod met albei hande aan desperaat om uit die benouende hospitaalomgewing te ontsnap. Dat sy Hannes nie met haar hele hart liethet nie, beskou nog hy nog sy as ‘n onoorkomelike probleem. Waar vriendskap en respek is, kan liefde tog ook begin groei...\nMaar ‘n jaar later word hul verhouding aan die wreedste toets moontlik onderwerp toe Hannes in ‘n fratsongeluk feitlik in twee gekloof word. Vir die eerste keer sedert haar troue kruis Karien se paadjie weer met die van dr. Arnold Lutz, en die keer weet sy hoe dit voel om in ‘n verminkte huwelik vasgevang te wees, want al leef Hannes, sal by nooit weer werklik man wees nie...\nDie uurglas loop leeg is ‘n aangrypende roman waarin die liefde, en veral genade, triomfeer. Dit is met ‘n deurleefde mensekennis dat Ena Murray die verhaal wat op die werklikheid gegrond is — aanbied, en een van die groot lewenswaarhede opnuut beklemtoon: Elkeen se porsie lewenstyd is sorgvuldig afgemeet, en die uurglas loop te vinnig leeg om die gawe van die lewe te vermors.\nRoman deur Ena Murray\nToe Santie en Louis Mocke op die strand oor mekaar se voete val, struikel sy in meer as een opsig. Skielik voel sy haar magteloos gebonde aan die wildvreemde man, en een ding lei tot die volgende. Kort voor lank is sy mevrou Mocke. En daarmee saam struikel sy ‘n nuwe lewe op Eloffsdal binne, salig onbewus van wat voorlê. Maar weldra vind sy uit wat haar nuwe lewe behels: Daar is rykdom — sy het nie geweet dat Louis ‘n groot erfporsie sou ontvang die dag dat hy trou nie. Maar daar is ook twis — want Louis se broer, Darius, vertrou nie die vrede nie.\nDarius, self ‘n welgestelde sakeman, glo vas dat Santie oor die erfporsie met Louis getrou het. Sy word ‘n speelbal in die onverkwiklike onenigheid tussen twee broers. Dit terwyl sy saam met haar man in Darius se weelderige huis moet woon, en begin wonder by wie van die twee broers haar liefde eintlik lê...\n‘n Groot ramp tref die dorp boonop. Verskrikking, onsekerheid en menslike lyding vier hoogty. Totdat die dorp en sy mense besef: daar is maar een weg, en dit is vorentoe; één taak, en dir heropbou.\nSo kom daar uit gebrokenheid ook vir Santie nuwe lewe, en uit verydeling ontspring nuwe liefde. Verworp silwer is die bemoedigende verhaal van hoop en redding waar alles verlore lyk.\nDood is ‘n woord wat nie vir Midas Hammond met sy plesierstad vol dobbelsale en nagklubs bestaan nie. Maar ‘n hartaanval ruk die magnaat uit sy klaterdroom en bring hom voor die werklikheid te staan: Wie gaan oor Babel heers wanneer hy sterf?\nErens in sy verlede was daar twee kinders. Waar hulle nou is, weet hy nie. Maar ‘n erfgenaam vir Babel moét gevind word.\nAl een wat hom sou kan help, is Vegter. Hy weet waar Sean en Zia Hammond is, hy wat die agterstrate, die dwelmhole en die wêreld van die hawehoer en nagklubprostituut ken soos die palm van sy hand. Maar Vegter wil nie praat nie... En die raaisel verdiep. Wie en wat is Sean Hammond? Waar moet Midas hom soek? Sal die koning van Babel ooit sy seun vind: die troonopvolger wat sy goue droom sal laat voortleef?\nDie dieper droom is ‘n verhaal van hoop en liefde — ‘n liefde wat mure afbreek en brue bou, groot genoeg is om alles te vergewe en dieper brand as die vlam van hartstog.\nAppelbloeisels en jasmyn (1989)\nlees ook “Erf dan my drome”\nTydens ‘n hartseer alleen-vakansie iewers aan die Suidkus tel Erika Hough ‘n bottel op wat deur die see uitgespoel is. Dit is nie sommer gewone bottel nie. Dit is stewig toegekurk en binne-in is daar ‘n opgevoude stukkie papier met die adres van ene Philippe de la Buscagne van die Comoro-eilande. Net die adres — sonder enige aanduiding van hoe en waarom die bottel in die see beland het.\nDaardie aand, op die ingewing van die oomblik, besluit Erika om aan die adres te skryf. Teenoor iemand moet sy tog haar hart uitpraat — en wie sal nou beter geskik wees vir die doel as ‘n wildvreemdeling wat sy nooit in lewende lywe sal ontmoet nie?\nVel na vel word volgeskryf. Sy vertel openhartig van haar eensame kinderjare, van haar verloofde wat haar drie weke voor hul troue in die steek gelaat het, haar wanhoop en vernedering. Sy bespiegel sommer oor haar troostelose toekoms alleen.\nToe sy uiteindelik haar naam onderaan teken, voel sy verlig. Die uitpraat het haar goed gedoen. En daarmee is die saak afgehandel.\nSo het sy altans gedink. ‘n Paar dae later laat weet die plaaslike sentrale dat daar om vieruur die middag ‘n oproep van die Comoro’s sal kom vir mej. Erika Hough. En toe die telefoon op die bestemde tyd lui, luister sy verslae na ‘n onbekende manstem wat koud en saaklik vir haar opdragte gee.\nSo begin daar vir die jong, onervare meisie ‘n avontuur waarvan sy nooit eens vaagweg kon droom nie. Sy beland op ‘n eksotiese eiland, in ‘n Oosterse paleis van ‘n huis. Sy ontmoet die mooiste man wat sy nog gesien het — ‘n ware kunswerk op twee bene — en ‘n ander jong man wat sy lewe in verbittering in ‘n rystoel slyt. Teen haar gesonde verstand in word sy betrek by die lotgevalle van die twee mans, en by die van die hartelose Jacqueline.\nAppelbloeisels en jasmyn is ‘n romantiese, lighartige, byna speelse liefdesverhaal. Tog bevat dit ook daardie kern van gesonde Iewenswysheid wat so eie is aan elke Ena Murray-roman.\nboek deur Ena Murray\nEerste uitgawe in 1980\nOlga en haar suster Namein, was totaal vervreemd van mekaar as gevolg van hul ouers se egskeiding toe hulle nog jong kinders was. Olga het by haar vader agtergebly en Namein is saam met haar moeder oorsee. Laasgenoemde is later weer getroud in ‘n skatryk Spaanse familie in.\nlntussen is Olga se vader oorlede en op ‘n dag kry sy ‘n onverwagse brief van haar onbekende suster wat haar uitnooi na haar huwelik in Guiana in die Noorde van Suid-Amerika. Olga besluit ná lang oorweging om tog te gaan en sy word ontmoet op die lughawe deur die aanstaande bruidegom . . . Pablo de Quero . . half-Spaans, half Rooi lndiaan . . . - en op beide trots. ‘n Lang, lenige donker man met blas vel, met die lui, bedrieglike stap van ‘n groot kat. lets onverklaarbaars gebeur op daardie oomblik met die meisietjie uit Suid-Afrika.\nMaar dis maar die eerste van baie snaakse, onverklaarbare, onverstaanbare dinge wat met Olga gebeur vandat sy van die vliegtuig op Cayenne se lughawe afstap. ‘n Tweede is dat sy tot haar grootste verbasing baie gou na haar ontmoeting met haar suster tot die ontdekking kom dat Namein nie ‘n stralende bruid is nie. Dit slaan haar dronk. Enige meisie wat Pablo de Qoero as man gaan kry, behoort in die sewende hemel te wees. Behoort ...\nMaar die hart laat hom nie voorskryf nie. Ook dit is een van die baie dinge wat Olga op haar besoek aan die Kanako uitvind. En hierdie donker man met die donker oë wat die een oomblik vir haar lag en die volgende oomblik so ysig kan vertoon soos die sneeubedekte bergpieke wat die Villa del Rosa omring . . . hierdie man wat deur almal so hoog gerespekteer word dat hy bekend staan as die Koning van die Kanáku . . . hoeveel weet hy van wat werklik aangaan in sy eie huis . . . of ‘n jong Suid-Afrikanertjie se hart?\n‘n Ena Murray roman\nDis met ‘n gevoel van beklemming dat Marie Buys na die koerant voor haar staar. Die opskrif, in groot, vet swart letters: Al meer hoërskoolleerlinge swanger. En dan die berig daaronder: Die toename van swangerskappe onder skoolmeisies het reeds kommerwekkende afmetings in veral ons land se groot stede aangeneem ...\nSy laat sak die koerant, staar voor haar uit. Nickey ...\nHaar dogter se beeld verskyn voor haar geestesoog. So jonk. So ongeskonde. Soos ‘n blom van die veld. As so iets met haar moet gebeur ... Dit is sekerlik genade wat haar tot dusver van dié lot bewaar het.\nWanneer Nickey daardie middag tuis kom, is dit asof Marie ietwat skerper na haar kyk as ander dae. Met skrik in haar hart besef sy dat Nickey die laaste tyd nie alleen besonder stil geraak het nie; sy is ook bleek, met donker kringe onder haar oë. Is dit omdat Terence Basson, die eerste liefde van haar jong lewe, grens toe gestuur is? Of is daar ‘n ander rede?\nUiteindelik bieg Nickey, en dis asof ‘n hand van yster om haar moeder se hart vou. Nickey is pas klaar met skool, het pas begin studeer. Al die jare dat sy moes sukkel om vrou-alleen die kind groot te kry, het dit meet en pas en kopkrap gekos. Hoe op aarde gaan sy nóü regkom, noudat daar nog ‘n tweede mond bykom wat gevoed moet word?\nUit desperaatheid wend sy haar tot Christian Basson, gesiene sakeman en Terence se pa. Maar dan kom die nuus dat Terence vermis word. En kort daarna gee haar hart die eerste aanmanings ...\nWat sal van Nickey word as sy moet wegval? Sal Basson werklik na haar omsien? En kan sy die man se motiewe ten volle vertrou? Nickey is so ‘n pragtige kind .\nAs die wind daaroor gaan is so aktueel soos ‘n koerantberig, ‘n verhaal wat vandag met enige jong meisie kan gebeur. Dit is een van Ena Murray se aangrypendste romans. U sal ook die vervolg hierop, En die wind het gaan lê, wil lees.\n‘n spanningsverhaal / spannings roman deur Ena Murray\nAnel Bredenkamp was altyd onder die indruk dat Khuana nie veel werd is nie, maar toe begin die huurder op die Bosveldplasie en die eienaar van die aangrensende safariplaas mekaar oortref in hul aanbiedinge om dit te koop. Ondanks verskeie waarskuwings besluit Anel om self te gaan kyk wat die plekkie so begeerlik maak. In die gevaarlike boswêreld aan die grens tref sy allerhande ongerymdhede aan. Daar word gewetenloos met ivoor gesmokkel, en nóg onheiliger handel word gedryf…\nAnel voel vasgekeer in die situasie en weet nie wie om te vertrou nie - die galante Gus Guthrie van die safariplaas is tog sekerlik meer geloofwaardig as die buffelagtige huurder van Khuana, maar tog twyfel sy.\nTwee paaie na Khuana is ‘n boeiende spanningsverhaal wat weer bewys lewer van Ena Murray se vermoê om intrige en romanse ineen te vleg in ‘n verhaal wat van die begin tot die onverwagte slot louter leesgenot verskaf.\nJaqueline de Savoye se bekommernis oor haar broer laat haar besluit om net na middernag die koets te neem en na hom te gaan soek. Oral om haar is daar feesviering, want dit is Nuwejaar, 1683, maar haar groot onrus laat haar nie toe om deel te neem aan die vrolikheid nie. Haar soektog is egter vrugteloos en sy keer uiteindelik terug na die kasteel, om te ontdek dat haar vader gedurende haar afwesigheid vermoor is. In die dae wat volg raak sy oortuig dat dieselfde lot ook haar broer oorval het.\nDie enigste persoon wat sy kan verdink van hierdie gemene spel, is Etienne de Savoye, wat al vir jare lank beweer dat hy die regmatige aanspraakrnaker op haar vader se titel is. Bowendien het hy ook spoorloos verdwyn die dag nadat haar vader vermoor is.\nEn toe ontvang sy ‘n brief van haar broer van Kaap de Goede Hoop. Soos so dikwels in die verlede, moes sy haar na hom haas om hom uit die moeiIikheid te red. Op ‘n wyse wat sy haarself nooit sou kon voorgestel het nie, vind sy hom, om dan eers te besef dat as sy hom help, sy die eerste ware liefde wat sy ooit ondervind het, sal versaak.\nIn hierdie werk lewe die Kaap in Simon van der Stel se tyd weer opnuut. Veral lesers wat hou van ‘n spannende maar terselfdertyd tere verhaal wat afspeel teen ‘n geskiedkundige agtergrond, sal hul in hierdie boek verlustig.\nElke Ena Murray-verhaal is ‘n belewenis van sy eie; dit is altyd nuut, altyd opwindend en selfs ook meer spannend as sy voorgangers.\nMagriet Marais en haar niggie Thero van Zyl het in verskillende wêrelde opgegroei. Magriet is maar net ‘n doodgewone tikstertjie, terwyl Thero gewoond is aan die gemak en weelde wat ‘n oorvloed geld kan bring; en ook daaraan gewoond orn in alles haar sin te kry. Thero die beeldskone se gesondheid laat egter veel te wense oor, en Magriet word gevra om haar niggie na die afgesonderde hospitaal Abendruhe, te vergesel vir behandeling onder die bekwame dr. Emile Fraser.\nVir die eerste keer in haar bestaan, kry die eiesinnige en bedorwe Thero te doen met iemand op wie selfs haar magnetiese skoonheid geen indruk maak nie en loop sy en Magriet hulle tromp-op vas in die onverbiddelik een ongenaakbare dr. Emile Fraser. Selfs die gelykmatige en minsame Magriet se geduld word tot die uiterste beproef na hul ontmoeting met die kluisenaar-dokter van Abendruhe. Want op Abendruhe is Emile Fraser koning en heerser en waag niemand om hom te weerspreek of te probeer beinvloed nie.\nToe Emile Fraser eindelik besluit om vir Thero te ondersoek, tref sy bevinding die twee niggies soos ‘n oordeel — dat hulle dalk selfs vir maande genoodsaak sal wees om by die eensame hospitaal in die berge te moet bly. Maar Thero, gewoond om deur elke man bewonder te word, vind dan ook dadelik die eksentrieke dr. Fraser ‘n interessante prooi, al is dit dan net om die tyd hier in die afgesondering van Abendruhe te verwyl. Maar sou die kluisenaar oujongkêreldokter van Abendruhe vatbaar wees vir Thero se onweerstaanbare skoonheid en sjarme?\nEn Magriet, watter omwenteling sou hulle verblyf op Abendruhe in haar lewe veroorsaak? Hoe bitterlik ontstoke word Magriet nie as sy merk hoe al wat vrou is, vanaf die matrone van die hospitaal, tot haar wêreldwyse niggie hulle attensies op Emile Fraser afdwing, terwyl hy, grote heer met sy koue groen oë, skynbaar geheel onaangeraak, al sy aandag net aan die hospitaal en sy pasiënte wy.\nHoe het dit gebeur dat Magriet so geheel en al sonder haar eie wil en begeerte in die doen en late en lewens van verskeie mense op Abendruhe verstrik geraak het?\nOm saam met die inwoners van Abendruhe, hoog tussen die berge te vertoef, is om heeltemal van die buitewêreld te vergeet.\n‘n Fassinerende tappisserie van hartstogte weef Ena Murray in hierdie sterk roman van ‘n vrou se verbryseling, verbittering, verydeling…en selfontdekking.\nDie viertal wat huI studentetyd saam afgesluit het met ‘n gesellige vleisbraai se lewens sou verder onlosmaakbaar verwikkeld saamvloei. Tania en Ken was vir mekaar bedoel, so het dit gelyk. En die ander twee het ‘n geheim gedeel: dat Kempen vir Tania bemin en dat Lorna ‘n hopelose Iiefde koester vir Ken, die onbestendige lewensgenieter.\nMet een felle slag word al vier se lewens drasties geskommel. In ‘n motorongeluk word Tania grusaam vermink, haar skoonheid geskend, haar soepele pianistehande verkreupel. Kempen se ernstige beserings Iaat hom byna ‘n been verloor en hy sou voortaan mank wees.\nDat Lorna toe haar hartsverlange om met Ken te trou, verwesenlik, het ‘n bitter ironiese gevolg. Maar dit is Tania wat die meeste ly, wat so spoedig moontlik uit die hospitaal vlug met ‘n sluier-masker voor ‘n geskende gesig om in eensaamheid haar bitter beker te ledig. Dis Tania wat die paadjie loop van selfbejammering deur skuldbesef tot, uiteindelik, by ware Iiefde.\nAgter die Masker gee ‘n skrikwekkend beeld van die skade wat verwyt en selfverwyf en skuldlaste in mense se lewens kan aanrig. Maar dit bring ook ‘n verheffende boodskap.\nHier is — Ena Murray op haar beste!\nAnnalie ontvang ‘n geheimsinnige boodskap dat haar vader, prof. Heinrich du Plooy en haar verloofde dr. Jansen Retief in groot gevaar verkeer in die onherbergsame Amasone-oerwoud, waar hulle na ‘n oervolk soek. Saam met haar vriend Rudolf vertrek sy sonder verwyl daarheen.\nKoue angssweet sal u ook afrol wanneer u saam met Annalie en Rudolf die ruie oerwoude van die Amasone-gebied aandurf.\nHulle angs sal ook u angs word wanneer hulle in aanraking kom met die klein maar dappere pigmeë, die bloeddorstige Indiaanstamme en die meedoënlose Amasonevroue.\nEn bokant hulle in die digte oerwoudlower swaai ‘n gespierde oerwoudman, wat hulle elke beweging met intense belangstelling volg. Agter sy tiervelmasker volg sy gretige oë elke soepele beweging van die beeldskone Annalie se figuur.\nEn toe Annalie hom later beter leer ken, en die ongetemde emosies van die ongerepte oerwoud ook in hulle harte weerklank vind, wonder Annalie…Wat is die geheim wat Rex agter sy masker verberg?\n‘n Verhaal wat u met die beste wil ter wêreld nie sal kan neersit alvorens u nie die laaste spannende bladsye gelees het nie.\nLees ook Vera Wolmarans se roman\nLees ook Tarzan - koning van die oerwoud\nToe Nicolette de Lille na die Kaap van Goeie Hoop toe gekom het, het sy met ‘n paspoort na gevaar gereis, maar presies hoe avontuurlik dit vir haar sou wees, het sy nie kon dink nie. Sy, ‘n fyn opgevoede meisie uit die adelstand, moes met een van die ruwe vryburgers trou om uit ‘n penarie te kom, maar dit sou ‘n huwelik net in naam wees, en na die troue sou sy terugkeer Frankryk toe. So het sy gedink, maar toe haar ruwe vryburgerman haar vasberade oor sy skouer gegooi het om haar na sy koets toe te dra, het sy magteloos besef dat hy haar desnoods met geweld — sou dwing om in die volste sin van die woord sy vrou te wees, en haar hart het onstuimig geklop.\nRené la Porte, wat hom vir die saak van die vryburgers beywer het, het haar as ‘n verraaier beskou en die hele boeregemeenskap het haar verag, veral toe René in hegtenis geneem is. Maar toe het die geheimsinnige ruiter wat homself die Rooi Vlag genoem het, sy verskyning gemaak en vir die saak van die burgers geveg. Wie was hierdie skraal mannetjie aan wie se briewe die geur van ‘n vrou se parfuum was?\nHierdie uiters boeiende romantiese Kaapse verhaal van die altyd gewilde Ena Murray sal die leser tot op die laaste romantiese bladsy boei — totdat Nicolette ontdek dat die brute krag waarmee sy aan ‘n man se wil onderwerp is, tog vol teerheid was — en toe was haar oorgawe haar vreugde.\nVir Karina het die pad na haar tuisdorp en sy mense reeds onbekend geword. Vir haar moeder het sy ‘n vreemdeling geword; haar jeugvriend, De Waal, se beeld het reeds vir haar vervaag. In die stad waar sy as gesogte, beeldskone model gewoon het, was die lewe opwindend en die dae te kort om aan haar beskeie herkoms te dink. Karina het vergeet dat die lewe uit veel meer as net die dolle najaag van rykdom en plesier bestaan, dat enige mens ook behoefte het aan daardie stil oomblikkies wanneer die dieper waardes op die voorgrond tree. Eers toe sy blind en verlam in die hospitaal gelê het na ‘n ernstige motorongeluk, toe sy gewelddadig deur omstandighede tot stilstand geruk is, het sy besef van hoe min waarde die dinge was wat haar ure en dae in die stad gevul het.\nIn hierdie tyd was sy verplig om die pad terug huis toe te loop, na haar moeder en De Waal toe, want hulle was die enigste mense in die hele wêreld wat werklik vir haar omgegee het. Maar haar moeder was oud en nie gesond nie, daar waar sy in haar armoedige skakelhuisie gewoon het, en De Waal was verloof aan ‘n ander meisie…\nEna Murray ken die kuns om haar lesers mee te voer sodat hulle binne-in die verhaal staan en die lief en leed van die karakters meeleef. So ‘n verhaal is DIE PAD TERUG HUIS TOE.\nLees ook boeke van Tryna du Toit\nSonneblomstraat 7 is die eenvoudige baksteenhuisie van tant Bes wat elke dag vir talle mans, vrouens en kinders van die mindergegoede voorstad Jan Hofmeyr (Jan Blom soos almal dit noem) etes verskaf, Hier wy tant Bes en haar paar vrywillige werkers hulle hele lewe daaraan om die nood van hulle medemense te verlig.\nWanneer die ryk, vooraanstaande Niel Cloete weens bedrog in die gevangenis beland, is sy vrou Wanya so ontsteld dat sy haar toevlug op ‘n aand na drank neem, ‘n straatkind doodry en as gevolg daarvan ‘n vonnis van vyftien maande gemeenskapsdiens by tant Bes, onder toesig van Roelof Rossouw, die maatskaplike werker, moet uitdien. Hier leer Wanya wat selfopoffering, onselfsugtigheid, ware vriendskap en naasteliefde is. Hier vind sy, met die hulp en onderskraging van Roelof, vir die eerste keer in haar lewe ware sielsgeluk.\nMaar kan daar nie vir haar, met al haar verdriet, en Roelof met die groot verdriet ook in sy lewe, dan nie saam geluk wees nie? Maar nie een van hulle twee is vry om hierdie geluk aan te gryp nie. Die toekoms is vir albei donker, en tog...\nVir ‘n liefhebber van ENA MURRAY se boeke (en watter boekgeesdriftige is níe ‘n liefhebber van haar verhale nie?) hoef ’n mens nie te vertel waaroor ‘n nuwe roman van haar gaan nie.\nJy hoef maar net te sê: “Dis’n ENA MURRAY”, en jou leser lag van oor tot oor.\nRABBEDOE VAN RIETKUIL is ‘n luimige verhaal, wat eintlik begin het die dag toe Wynand Hechter vir Nic Bezuidenhout as sy nuwe plaasvoorman aangestel het.\nWynand het ‘n harde liefdesknou agter die rug en die laaste van sy belangstellings op die oomblik, is meisies. Trouens, enigiets wat net lyk na rokdra, moes liewer uit sy pad bly.\nToe stel hy persoonlik vir Nic Bezuidenhout aan op grond van die baie goeie kwalifikasies en omdat hyself die aanstelling gedoen het, kon hy vir niemand kwaad wees toe dit blyk dat die nuwe voorman inderwaarheid Nicolette Bezuidenhout is nie. Alles behalwe ‘n man.\nVir Herman Marais, Wynand se buurman, en oom Fasie, wat al die jare nog saam met Wynand bly, was dit eers snaaks. Vir Wynand nie. En toe Nicolette kordaat sê dat sy alles kan doen wat enige man kan doen, en dat sy skriftelik aangestel is en dat sy nie in die minste van plan is om weg te loop of afgedank te word nog voordat sy behoorlik begin werk het nie, was die gort gaar.\nWynand het ’n antwoord gehad daarvoor. Sy wil haarself soos ‘n man gedra. Sy gaan òf ’n mán se werk doen, of trap. Hy het laasgenoemde verkies.\nIn sy agterkop was die ondervinding met Melodie onuitwisbaar gebrand. Lieflike Melodie wat toe op die end Wynand se broer bo hom verkies het.\nDit is die agtergrond van RABBEDOE VAN RIETKUIL— ‘n verhaal wat so heerlik gehanteer word dat die mees skeptiese leser vroeg-vroeg al besef waarom Ena Murray vandag ons land se gewildste romanskryfster in Afrikaans is.\nverhaal /roman deur Ena Murray\nVyf jaar lede het Anmar Cloete op Kruisrivier kom wegkruip, haar eie hart toegemaak vir die wêreld daar buite, en slegs geleef vir haar hospitaal. Ja, dit was háár hospitaaltjie. Hier kon sy regeer as Matrone, hier het sy haar hand op elke afdeling gehou en hier was sy nodig.\nMaar nou het Ou Dokter siek geword. So siek dat by nooit weer sal kan praktiseer nie. En twee dokters is te min vir die gemeenskap. Op ‘n oggend staan Paul van Drüten voor haar, sy groen oë priemend op haar. Kortaf sê hy dat hulle sonder haar in die teater kan klaarkom en dat sy maar na haar kantoor kan teruggaan…\nIn vyf jaar het niemand ooit so opgetree nie, en half willoos gehoorsaam Anmar. In die weke wat kom, leer sy dat dokter Paul van Druten, Ou Dokter se seun, geen teëstand duld nie. Hy neem oor as Superintendent, en hy verontagsaam al háár reels en regulasies. Skielik is sy nie meer in bevel van die ganse hospitaaltjie nie en skielik dreig die wêreld om onder haar voete pad te gee.\nOm sake te vererger. daag haar eertydse verloofde, Clive Coertse, met sy vrou ook daar op. Vyf jaar gelede het hy vir Anmar, op die vooraand van hul huwelik, gelos, om met Louise te trou. Nou kom vestig hulle hul op Kruisrivier en deel by die vennootskap met die ander drie dokters.\nVir Anmar is daar geen genade nie, sy sal hier moet wegkom. Maar hoe kan sy, as Paul van Drüten haar bedankingsbrief koel-spottend opskeur en beweer dat die tyd dáárvoor nog nie ryp is nie..?\nBewonderaars van Ena Murray gaan SKADUWEES VAN GISTER geniet omdat dit ‘n Ena Murray-verhaal is van begin tot einde.\nEintlik behoort Estelle dankbaar te wees vir die onmoontlike situasie waarin haar identiese tweelingsuster haar Iaat beland het: om haar voor te doen as iemand anders. Op dié manier ontdek sy die Iiefde.\nMaar hierdeur leer sy ook die haat en afguns van ‘n meedoënlose vrou ken wat selfs nie vir moord sal terugdeins nie. Die geheimsinnigheid wat James Turner se duikongeluk omhul, Hilda se vyandiggesindheid en Chris se kil houding versomber die idilliese eilandbestaan. Die skok reaksie wanneer Estelle verwys na Olifanteiland verskerp die vreemde atmosfeer wat oor die eilandwoning op Inhaca hang.\nIn Reënboog van Koraal word die sonderlinge eiland atmosfeer as agtergrond gebruik vir die Iotgevalle van die Albrechts, die Turners en Estelle. Wanneer Hilda in die kake van ‘n klemskulp beland, bereik die spanning sy hoogtepunt, maar dit veroorsaak ook die keerpunt in Estelle se lewe. Saam met haar sal die leser baie teësinnig afskeid neem van die Albrechts van Inhaca en dit moeilik vind om hom te onttrek aan hierdie betowerende wêreld.\nNog’n boek van Ena Murray! Dit is die uitroep waarmee ons land se verhaalliefhebbers verhaal na verhaal van dié skitterende skryfster begroet het.\nEintlik is dit heeltemal verstaanbaar, want met jare se ervaring en met haar onoortrefbare aanvoeling vir wat ‘n goeie storie sal uitmaak en wat nie, het Ena Murray ‘n skryfstyl ontwikkel wat jonk en oud vasgenael op hul stoele kan hou totdat die verhaal deurgelees is.\nWEWENAAR VAN GROENE WEIDE is net ’n stap verder op die suksespad waarop Ena nou al jare vorentoe beweeg. Dis die verhaal van miljoenêr Rocco de la Harpe en sy balhorige, 18-jarige niggie, Jeanette wat al die jare nog te veel geld en te min slae gekry het.\nEn van Manda Maree, die joernaliste wat vir ‘n ruk die probleme-rubriek van ‘n tydskrif moes oorneem en in haar wildste drome nie sou kon dink wat dit gaan veroorsaak nie! Manda het ewe hulpvaardig raad gegee toe sy per brief daarvoor gevra is. Maar die dag toe die kantoordeur sonder seremonie oopgestamp is, en die jong, woedende man voor haar lessenaar stelling kom inneem het, het die lewe meteens ‘n ander kleur gekry. Sy het begin besef dat sommige mense net die vermoë het om bevele te gee wat ander uitvoer, of hulle wil of nie.\nEn dan is daar nog Steve Bekker, die groot vlieg in Rocco de la Harpe se salf omdat hy wéét dat die jongman bloot in Jeanette belangstel omdat sy eendag ryk gaan erf. Dat hy dalk verkeerd kan wees is iets wat die miljoenêr nie eens oorweeg nie. ‘n Eienskap wat Manda hoofbrekens besorg.\nroman geskryf deur Ena Murray\nWat maak ‘n man as jy deur jou amper-verloofde gekonfronteer word met die stelling dat daar ‘n vreemde vrou in jóú pajamas in jóú bed in jóú woonstel lê en slaap?\nHierdie probleem was die van dokter Rudolf van der Merwe, en hy het sy eie vreemde wyse gekies om daaruit los te kom — so vreemd, dat dit hom toe ‘n sogenaamde vrou besorg, ‘n vrou wat in sy woonstel bly, nie kan verstaan hoekom haar man nie meer liefdevol teenoor haar optree nie, wat geen antwoord het op tergende vrae in haar binneste nie.\nMadie, soos hy haar genoem het, beland in ‘n motorongeluk en ly vir baie weke aan geheueverlies. In hierdie tyd gee Rudolf en sy tante voor dat sy sy vrou is, maar dit skep allerlei probleme, wat opstapel en later ‘n onoorkomelike massa word. Catherine Huysamen, die meisie wat lankal besluit het dat sy mevrou dokter Van der Merwe sal word, neem glad nie genoeë met hierdie speletjie nie, en sy toon dit ook duidelik.\nDeur hom oor hierdie meisietjie te ontferm, het Rudolf vir homself ‘n reuse probleem op die hals gehaal, veral omdat sy eie gevoelens glad nie so heeltemal neutraal bly teenoor Madie nie. Maar hy sien geen uitweg nie. Na alkante toe is daar versperrings.\nEna Murray het geen bekendstelling nodig nie, en in hierdie verhaal slaag sy nogeens daarin om te boei van begin tot einde. Rudolf, Madie, tant Kitty, Catherine, almal is bekende, alledaagse mense. Hulle kon net sowel oorkant die straat gewoon het. Maar in Ena Murray se hande word hulle karakters wat jy net nie uit jou gedagtes kan kry nie.\nspanningsverhaal deur Ena Murray\nMelinda Maree het geen aangename herinneringe aan haar moeder gehad nie. Inteendeel. sy het deur die jare ‘n wrok en haat opgebou jeens die vrou wat haar vader en vir haar op agtjarige ouderdom verlaat het vir haar loopbaan as filmster.\nVir haar vader het Melinda ‘n buitengewone liefde en verering gehad, en toe sy agterkom dat haar vader se gesondheid geleidelik verswak en sy verlange na sy vrou hom uitmergel, het Melinda besluit: Sy sou na Engeland gaan en hierdie ontroue, selfsugtige vrou wat haar moeder is tot verantwoording gaan roep.\nIn haar soektog na haar moeder beland Melinda op die Kanariese Eilande waar sy tot haar verdere ontsteltenis verneem dat haar moeder reeds aan n Spaanse Markies verloof is.\nMelinda se verblyf op Teneriffe in die fabelagtige hotel, Casita del Labrador wat aan die Spaanse Markies, Lorenzo Ia Blanca, behoort, sou haar hele lewe verander.\nSy ontrnoet die beroemde aktrise Ursula Liesching, haar moeder, wat sy dertien jaar gelede laas gesien het en vir wie sy ten alle koste na die sterfbed van haar man wil neem. Sy onthou ook die belofte wat sy voor haar vertrek uit Suid-Afrika aanhaar vader gemaak het, dat sy na haar moeder sal omsien en haar teen haarself sal beskerm. Hierdie belofte val haar veral rnoeilik, as sy haar moeder se verhouding met die aantreklike Markies in ag neem. Die Markies is jare jonger as die aktrise en Melinda kom dan ook sommer uit die staanspoor in botsing met hom. Sy besef dat haar moeder haarself eintlik belaglik maak in haar verhouding met die jong en invloedryke Markies, rnaar hoe gaan sy wat nog maar self jonk en onervare is, hierdie netelige saak hanteer? En tuis lê haar geliefde vader wat haar so na aan die hart is, gretig en wag op nuus van sy vrou.\nMin skrywers het die vermoë van Ena Murray om ‘n verhaal so propvol spanning en intrige to lewer.\nNadia staan asof gehipnotiseerd. Op haar bed, net langsaan waar sy haar toiletsakkie en handdoek ‘n oomblik gelede neergesit het, lê ‘n opgekrulde slang, sy voorlyf omhoog gelig, die tongetjie sissend in en uit, gereed om te pik. Vasgenael sien sy hoe die swaaibewegings van die dier al heftiger word, al nader na haar verlamde liggaam beweeg.\nDan gil sy hard en dringend sonder dat sy daarvan bewus is...\nDis Amir wat eerste die swaar stilte verbreek: “‘n . . . Indiese kobra!”\nWaar kom die kobra vandaan, terwyl Amir meen dat die eilande skoon is van slange? En hoe kom hy hier in haar toe woonwa? Wie is daar dan op hierdie eiland wat haar soveel haat dat hy ‘n giftige slang in haar woonwa inbring?\nDit is maar een van die onverklaarbare dinge vir Nadia hier op Maledive. Ewe onverklaarbaar is die sluipende figure wat sy snags sien. Nadia-hulle is hier op die koraal-eilande om ‘n groot dam te bou, en onverklaarbaar is die masjinerie wat nie wil werk nie, of wat sommer die dieptes instort.\nKan dit Amir se werk wees? Hy het self gesê: Dis ‘n slegte teken…‘n dooie kobra…Dis ook wat hy gesê het die dag op die boot op pad na Maledive, toe die dooie albatros uit die bloute byna op Nadia geval het — ‘n dooie albatros voorspel niks goeds nie.\nMaar Amir, hoewel ‘n Indiër, is haar beste vriend hier op die eiland. Hulle twee kom byna beter klaar as sy en haar broer, Rudy — haar broer, wat hom hier op die ejland voordoen as haar man. Omdat Kurt Gerlach, hoofingenieur en Rudy se baas, slegs getroude mense wou hê om vir hom te werk, moes die geskeide Rudy vinfig ‘n “vrou” vind — en die maklikste was om sy suster se hulp te kry in die bedrogspul. Die werk saam met Kurt Gerlach was ‘n kans in ‘n leeftyd en Rudy wou dit nie misloop nie. Nou leef hulle twee voortdurend in spanning, want hulle weet nie wanneer hulle geheim ontdek sal word nie, en wat Kurt se reaksie daarop sal wees nie.\nDan is daar Aja, die beeldskone suster van Amir. Sy wil graag Kurt se aandag trek, rnaar sien in Nadia ‘n teenstander. Kan sy haar soveel haat dat sy vir Nadia wil leed aandoen?\nWat van Kurt, die briljante ingenieur, self? Hy is so ‘n eienaardige mens — gee gedurig vir Rudy en Nadia raad oor hoe om hulle “huwelik” te red, tog is hy self sonder sy vrou daar, praat nooit oor haar nie, en gee eintlik te veel aandag aan Aja en Nadia. Is daar dalk ‘n verband tussen hom en die sabotasies? Wil hy om een of ander rede die werk vertraag?\nEna Murray se verhaal speel af op die skone Maledive — ‘n groep ongeskonde koraaleilande in die Indiese Oseaan. Kom ontrafel saam die geheime wat die twee Suid-Afrikaners in die verre omring, en word, soos altyd, meegevoer deur Ena Murray se boeiende styl.\nOorspronklik uitgegee in 1986 - hierdie GROOTDRUK uitgawe was in 1997\nDaniel Pohi word ‘n gevangenisstraf van tien jaar opgelê vir ‘n misdaad wat hy nie gepleeg het nie. Die getuienis teen hom is so verdoemend dat selfs sy vrou en sy oudste dogter, Delia, glo dat hy skuldig is. Dis net sy twee jongste kinders, Maryke en Johan, wat oortuig is dat hulle pa nooit so ‘n gemene daad sou pleeg nie.\nKan die lewe vir hierdie veronregte mens, na al die verwonde jare — vyf lange jare in die gevangenis — nog enige geluk inhou?\nDaar is beslis min verhale waarin soveel spanning, intrige, liefde en al daardie eienskappe wat ‘n suksesverhaal nodig het, saamgeweef is as in hierdie verhaal van Ena Murray. Elke bladsy van Die Geleende Bruid is gelaai met insidente wat die leser met ingehoue asem laat lees; sonder ophou laat lees, uit vrees dat daar straks intussen iets met die karakters sal gebeur wat mens sal misloop.\nOp die spogplaas Berg-en-dal, die erfplaas van die Van Rhijns heers daar ‘n feestelike atmosfeer wanneer Charmain die aand met haar effens verweerde tas in die hand, aan die voordeur van die pragwoning klop. Die opgewekte stemming onder die vooraanstaande gaste word egter soos met ‘n onsigbare hand gedoof, wanneer Charmain op die vraag van die deftige bediende antwoord, dat sy mevrou Van Rhijn is.\nWaarom sou die gaste haar met soveel openlike verbasing en ongeloof aanstaar? Sy hoort mos hier tuis; dit is mos die spoglandgoed van haar man, Arnold van Rhijn.\nCharmain se verwarring neem toe, wanneer die forse gestalte van ‘n onbekende man met ‘n uitdrukkinglose gesig op haar afstap, sy arm beskermend om haar skouers plaas en die gaste tot kalmte maan met die aankondiging dat hy hulle aan sy vroutjie sal voorstel sodra hulle geleentheid gehad het om ‘n oomblik alleen te wees. Asof in ‘n nagmerrie-droom luister Charmain na die intense woorde van Ewert van Rhijn, wanneer hy haar dwing om saam met hom na die gaste terug te keer en haar as sy vrou voor te doen. Steeds asof in ’n droom luister Charmain na die opgewonde begroeting van die menigte gaste… totdat sy eindelik voor ‘n bleek en gespanne Arnold van Rhijn te staan kom. In ‘n waas van onwerklikheid hoor sy hoedat die man aan haar sy haar aan sy broer Arnold en aan Esther sy verloofde, voorstel; dat die geselligheid eintlike die viering van Arnold en Esther se verlowing is!\nU sal saam met Charmain elke oomblik van hoop en wanhoop beleef, wanneer die noodlot telkens meewerk om haar al vaster in die net van vertwyfeling en verwarring te verstrengel. Wanneer sy daagliks moet aanskou hoedat Arnold en Esther se reëlings tref vir hulle voorgenome huwelik. Wanneer sy die agterdog in die koue oë van Francis van Rhijn, niggie van Ewert en Arnold moet trotseer. Wanneer die vriendelike en liefdevolle moeder van Rhijn alles inwerking stel om haar, Charmain in die familiekring te laat tuis voel – hierdie ou dame wat so opgenome met haar oudste seun se onverwagte bruidjie is; wat aan ‘n verswakte hart ly en onder geen omstandigheid ontstel moet word nie! Wanneer sy besef dat sy nou geen ander keuse meer het as om met Ewert van Rhijn aan hierdie klugspel deel te neem nie en sy elke dag meedoënloos dieper in die draaikolk van omstandighede meegesleur word.\nDoringbaai. ‘n Tipiese vissersdorpie.\nEenkant, in ‘n massiewe ou kasteel, woon die eienaar daarvan. Sebastiaan Stadler, ‘n eensame ou man, wat pas uit die hospitaal ontslaan is na ‘n hartaanval. Saam met hom bly sy suster, Cornelia Landman, en haar seun, Eghardt wat tydelik die bestuur van die fabriek en vissersbedryf waarneem. Petra Pelser neem ook haar intrek in die ou plek, haar enigste taak is om Sebastiaan te verpleeg.\nMaar twee nuwelinge kom na Doringbaai. Die droster wat asof van nêrens verskyn en sê hy is Koos van der Merwe, en die skilderes, Zuna Steyl, om wie daar ook ‘n geheimsinnigheid kleef. Eienaardige dinge gebeur op die dorpie en Petra kom agter dat ‘n vreemde atmosfeer onder die fabriekswerkers ingesluip het. Snaakse ongelukke gebeur en alles dui daarop dat Koos van der Merwe die skuldige is.\nImmers, hierdie dinge het eers begin plaasvind vandat hy op Doringbaai gekom het, en buitendien weet g’n mens iets van sy agtergrond nie.\nOm alles te kroon, ontdek Petra dat Sebastiaan soms in die nag verdwyn en as sy eenkeer ondersoek instel vind sy haarself meteens die gevangene van twee gewetenlose mense. In die ander deel van die kasteel waar niemand ooit kom nie, word sy nou opgesluit saam met nog ‘n vrou. Eghardt Landman se vrou, teen wie sy vantevore gewaarsku is, omdat sy kranksinnig is.\nENA MURRAY slaag weer daarin om rondom hierdie karakters ‘n boeiende roman te skryf soos net sy dit kan doen. DROSTER VAN DORINGBAAI is ‘n verhaal wat die leser van bladsy een tot die einde gevange sal hou en omdat dit ‘n boek is wat met vrymoedigheid in enigeen se hande gelaat kan word.\nIn Sonop is daar nie probleemkinders nie, net kinders wat baie liefde nodig het. Só meen Reino Vos, hoof van die kinderhuis. En hy behoort immers te weet van ‘n behoefte aan liefde, want ook personeellede is deur die lewe geknou.\nHy self, destyds predikant op ‘n ander dorp toe sy mooi jong vrou hom skielik verlaat; en huismoeder Rita Venter, wie se man met mevrou Chrisma Vos weggeloop het. Die hoofdiaken met die dominee se vrou!\nHulle is egter nie deur die lewe hierheen gevoer om hul eie wonde te kom salf nie. Trouens, hulle het albei weer uit hul dop begin kruip en bring al hoe meer tyd in mekaar se geselskap deur. Maar hulle het stukkende kinders om te versorg, verstote kinders, mishandelde kinders. En party van hulle het nog méér liefde nodig — soos Madelyn le Roux, wat met niemand praat nie, geen aanraking verduur nie.\nWie is die kind wat eintlik net by haar pa in die hemel wil wees, haar pa wat sy nooit geken het nie? En hoe kruip sy dan so ekstra diep in sy hart in?\nDis wanneer hy haar alkoholismoeder gaan opsoek dat baie sekerhede weer onseker raak, ook wat sy gevoelens vir Rita betref.\nMaar dan gebeur die ergste: drie van die meisies word ontvoer. Niemand weet waar hulle is nie, wat met hulle gebeur nie… of hulle nog lewe nie. ‘n Mens lees berigte in die koerante…\nSonop se gemeenskap is in ‘n krisis gedompel, maar daar is ondersteuning van ou vriende en genade van Bo.\nSê groete vir Pappa, een van Ena Murray se hartverskeurende verhale, staan diepgewortel in die gebrokenheid van ons wêreld, maar ewe diep in die soort menslike ruimhartigheid wat dit moontlik maak om ‘n kinderhuis die naam Sonop te gee.\nBrand Böhm, voorheen van die Weermag, speel nou ‘n meedoënlose skaakspel met die dood. In die oë van die klompie mense wat hom ken, het hy onverklaarbaar van die aardbol verdwyn, want met ‘n liggaam soos ‘n Michelangelo-beeld en sy besondere intellektuele vermoëns is hy spesiaal vir ‘n taak uitgekies waarvoor hy gebrei moes word tot die toppunt van volmaaktheid in oorlewing en vermomming.\nSy taak: om te verseker dat ‘n veiligheidsberaad van twaalf staatshoofde êrens in Afrika nie misluk nie, omdat mislukking ‘n bloedbad sal ontketen soos die wêreld nog nie gesien het nie. Dit sou die laaste oorlog wees. En natuurlik is daar magte wat dit probeer bewerkstellig dat die beraad nié sal slaag nie…\nHierdie verhaal, geskryf in Ena Murray se beste tradisie, sal ure van heerlike leesgenot verskaf en die loser end-uit boei.\nHier volg ‘n lys van Ena Murray se boeke volgens datums uitgegee:\n1960 - Lisé deur Ena Murray\n1965 - Zuleka Bordeau deur Ena Murray\n1967 - Koninkryk van Ricardo (1967) deur Ena Murray\n1968 - Bloeisels in die ryp deur Ena Murray\n1969 - Die Glimmende Simitar deur Ena Murray\n1969 - Die geleende bruid - liefdesverhaal deur Ena Murray\n1971 - Die Kluisenaar van Abendruhe deur Ena Murray\n1971 - Tweestryd op Blye Vooruitsig deur Ena Murray\n1972 - Bring dan jou offer deur Ena Murray\n1972 - Seile op die horison deur Ena Murray (ou Kaapse verhaal)\n1972 - Satan van Zimbabwe deur Ena Murray\n1972 - Reënboog van koraal deur Ena Murray\n1972 - Soveel blye dae deur Ena Murray\n1973 - Skynglans van die maan deur Ena Murray\n1973 - Vrou uit die nag deur Ena Murray\n1973 - Waar die wilde besembos bloei - spanningsverhaal deur Ena Murray\n1973 - Weerklank van ons liefde - liefdesverhaal deur Ena Murray\n1974 - Agter die masker deur Ena Murray\n1974 - Anderkant die horison deur Ena Murray\n1974 - Keerkring van die hart deur Ena Murray\n1974 - Skaduwees van gister deur Ena Murray\n1974 - Waar die nagtegaal sing deur Ena Murray\n1974 - Ontsluit die grendels deur Ena Murray\n1974 - Martelmars van die noodlot deur Ena Murray\n1975 - Merk van die Skarabee deur Ena Murray\n1975 - Rabbedoe van Rietkuil - liefdesverhaal deur Ena Murray\n1975 - Haar grootste offer deur Ena Murray\n1975 - Onrus op Oshakati - spanningsverhaal deur Ena Murray\n1975 - Wewenaar van groene weide - Ena Murray\n1976 - Sluiers van die nag deur Ena Murray\n1976 - My afgemete deel deur Ena Murray\n1976 - Oos na die son deur Ena Murray\n1976 - Die ryper jare - liefdesverhaal deur Ena Murray\n1977 - Die pad terug huis toe deur Ena Murray\n1977 - Droster van Doringbaai - Ena Murray\n1977 - Oase van geluk (1991 her-uitgegee deur Tafelberg) - liefdesverhaal deur Ena Murray\n1978 - Die despoot van Duiwelskloof deur Ena Murray\n1978 - More lê Ver - liefdesverhaal deur Ena Murray\n1978 - Eensaam op Wegdraai - liefdesverhaal deur Ena Murray\n1979 - Maanlig oor die Amasone liefdesverhaal deur Ena Murray\n1979 - Groter liefde as dit liefdeEna Murray1sverhaal deur Ena Murray\n1979 - Vlug van die albatros - liefdesverhaal deur Ena Murray\n1980 - Koning van die Kanaku deur Ena Murray\n1980 - Roep van die Naguil - Ena Murray\n1980 - Waters van Siloa - Ena Murray\n1980 - ‘n Malva in Vinkelstraat - liefdesverhaal deur Ena Murray\n1980 - Kaalvoet Katryntjie - Ena Murray\n1983 - Verworpe silwer - liefdesverhaal deur Ena Murray\n1983 - Terug na Kolkbaai - Ena Murray\n1983 - Twee paaie na Khuana - spanningsverhaal deur Ena Murray\n1983 - Die gesin Verduin - Ena Murray\n1984 - Liefste Koos - liefdesverhaal deur Ena Murray\n1984 - As die lied verstil - liefdesverhaal deur Ena Murray\n1984 - Tromme van Onheil - Ena Murray\n1984 - Die Wit Koningin - Ena Murray\n1984 - Bergwind oor Karma - Ena Murray\n1984 - Net na middernag - Ena Murray\n1984 - Op pad na Kanaän - Ena Murray\n1985 - As die wind daaroor gaan (1985) Ena Murray\n1985 - Die mense van Keerboomstraat (1985) Ena Murray\n1985 - Die man met die geel oë (1985)\n1986 - Sondes van die vaders - Ena Murray\n1986 - Die uurglas loop leeg - liefdesverhaal deur Ena Murray\n1986 - Ena Murray se verjaarsdagboek (1986)\n1986 - Verwonde Jare - liefdesverhaal deur Ena Murray\n1987 - Senor die seerower - Ena Murray\n1987 - Daaglikse gesprek deur Ena Murray\n1987 - Ter wille van ons drome - Ena Murray\n1988 - Soekers na die son - Ena Murray\n1989 - Erf dan my drome - liefdesverhaal deur Ena Murray\n1989 - Appelbloeisels en jasmyn - Ena Murray\n1990 - Sê groete vir pappa - Ena Murray\n1990 - Die oujongnooi van Polkadraai - Ena Murray\n1990 - Die Meissner-kliniek - liefdesverhaal deur Ena Murray\n1991 - Wanneer die nuwe dag breek - liefdesverhaal deur Ena Murray\n1991 - Dokter Julene - liefdesverhaal deur Ena Murray\n1992 - Die vrou in die spieël - Ena Murray\n1992 - Die ongebore uur - Ena Murray\n1993 - En die klippe sal uitroep - liefdesverhaal deur Ena Murray\n1995 - Wag-’n-bietjiebos van die liefde - liefdesverhaal deur Ena Murray\nAltaarvure op Kanadavu - liefdesverhaal deur Ena Murray\nBaas van Babilon - liefdesverhaal deur Ena Murray\nEiland in die son Ena Murray\nPlekkie in die Son - liefdesverhaal deur Ena Murray\nEn die wind het gaan lê - liefdesverhaal deur Ena Murray\nTonge Van Vuur- liefdesverhaal deur Ena Murray\nHeerser van die Quinta -Ena Murray\nLuidende simbale - liefdesverhaal deur Ena Murray\nDie spookvrou van Santa Catalina- Ena Murray\nLied van die Campino's- liefdesverhaal deur Ena Murray\nBoeie van goud- liefdesverhaal deur Ena Murray\nRegters oor gister - liefdesverhaal deur Ena Murray\nDiena van Die Eike - liefdesverhaal deur Ena Murray\nHelder is die nag - liefdesverhaal deur Ena Murray\nMeisie van Klaradynstraat - liefdesverhaal deur Ena Murray\nJunior In Saal 7 - liefdesverhaal deur Ena Murray\n‘n vrou soos Salome - liefdesverhaal deur Ena Murray\nNuwe Horison - liefdesverhaal deur Ena Murray\nDie dieper droom - Ena Murray\nHuise van klei, - liefdesverhaal deur Ena Murray\nDie tonnel - liefdesverhaal deur Ena Murray\nSo leeg die moederhart - liefdesverhaal deur Ena Murray\nBruid uit die vreemde - Ena Murray\nBruid van Heerengracht - liefdesverhaal deur Ena Murray\nDie meisie van Klaradynstraat - Ena Murray\n'n Tyd om te ween- liefdesverhaal deur Ena Murray\nDie reëngod Tlaloc - liefdesverhaal deur Ena Murray\nAs die wiel draai- liefdesverhaal deur Ena Murray\nMaddie - liefdesverhaal deur Ena Murray\nEna Murray op die lewenspad - liefdesverhaal deur Ena Murray\nKinders van Kis- liefdesverhaal deur Ena Murray\nVyf vir vreugde - liefdesverhaal deur Ena Murray\nEn die verlange bly - liefdesverhaal deur Ena Murray\n’n Eiland in die son- liefdesverhaal deur Ena Murray\nEna Murray se verjaardagboekie- met gedagtes vir elke dag. Aanhalings kom uit die volgende roman van Ena Murray:\nRegters oor gister- roman van Ena Murray\nLuidende simbale- roman van Ena Murray\n‘n Tyd om te ween- roman van Ena Murray\nBoeie van goud- roman van Ena Murray\nTerug na Kolkbaai- roman van Ena Murray\nHelder is die nag- roman van Ena Murray\nVyf vir vreugde- roman van Ena Murray\n‘n Malva in Vinkelstraat- roman van Ena Murray\nLise- roman van Ena Murray\nBring dan jou offer- roman van Ena Murray\nDie despoot van Duiwelskloof- roman van Ena Murray\nDie oujongnooi van Polkadraai- roman van Ena Murray\nDie kleine kring- roman van Ena Murray\nWaters van Siloa- roman van Ena Murray\nBaas van Babilon- roman van Ena Murray\nDiena van die Eike- roman van Ena Murray\nDie wewenaar van groene weivelde- roman van Ena Murray\nWeerklank van ons liefde- roman van Ena Murray\nSoveel blye dae- roman van Ena Murray\nPlekkie in die son- roman van Ena Murray\nDie kluisenaar van Abendruhe- roman van Ena Murray\nSoos ons ook vergewe- roman van Ena Murray\nMy afgemete deel- roman van Ena Murray\nDieplood- roman van Ena Murray\nEn die verlange bly- roman van Ena Murray\nTonge van vuur- roman van Ena Murray\nDie gesin Verduin- roman van Ena Murray\nDie dae van ons nietigheid- roman van Ena Murray


Begroting voorspel tekorte tot 3.5 keer meer as dié van die Zuma-era; Sakeliga-verslag gee 30/100 vir beleidshervorming – Sakeliga-ETM ekonomiese opdatering (kwartaal 1, 2021) - Sakeliga\nBegroting voorspel tekorte tot 3.5 keer meer as dié van die Zuma-era; Sakeliga-verslag gee 30/100 vir beleidshervorming – Sakeliga-ETM ekonomiese opdatering (kwartaal 1, 2021)\n“Op die keper beskou is dit kommerwekkend van die begroting vir 2021 van mnr Tito Mboweni dat die geprojekteerde tekorte wissel tussen 2 en 3,5 keer teenoor dié van die laaste paar dae van die Zuma-era. Van die punt van fiskale en ekonomiese volhoubaarheid, is die jongste begroting van mnr Mboweni dus minstens twee keer so kommerwekkend as dié van die voormalige minister van finansies, Malusi Gigaba. Die toename in uitgawes en skuld moet egter nie aan die voete van mnr Mboweni gelê word nie, maar aan dié van die regering weens die versuim om die vereiste strukturele en beleidshervorming deur te voer”, sê Piet le Roux, uitvoerende hoof van die sakegroep Sakeliga.\nSakeliga het twee weke gelede gevra vir ‘n skuif na ‘n gebalanseerde begroting en benadruk dat grootskaalse strukturele hervormings nodig is om die skade wat deur inperkings aangerig is, ongedaan te maak.\n“Ongelukkig het regerings- en staatsamptenare by talle geleenthede gewys dat hulle gereed is om groot sektore van die ekonomie eensydig ernstige en totale inperkings op te lê. Totdat daar duidelikheid en sekerheid is oor die manier van toekomstige inperkings van die regering, moet besighede hulself defensief posisioneer vir harde ingrypings. Terwyl sake-ondernemings op die mediumtermyn versigtig moet wees vir die moontlikheid van hernieude Covid-verwante regulatoriese skade, is die werklike ekonomiese probleem in Suid-Afrika ongeskikte langtermyn ekonomiese beleid van die regering. Dit sluit in strenger politieke kapitaalallokasieprogramme soos BEE, onteiening sonder vergoeding (OSV) en die algemene uitbreiding van staatsbeheer oor die ekonomie. Ondernemings wat stappe neem om te waak teen blootstelling aan hierdie risiko’s, sal in openbare belang optree,” sê Piet le Roux, uitvoerende hoof van Sakeliga.\nSakeliga-ETM se ekonomiese opdatering K1 2021 bekendgestel\nDie eerste kwartaal van 2021 openbaar voortslepende risiko van hernieude grendelstaatmaatreëls en – beperkings, gepaard met min aanduidings van ware ekonomiese hervorming in minister Tito Mboweni se begrotingsrede vandag.\nDit, volgens Sakeliga se nuutste uitgawe van Sakeliga-ETM se kwartaallikse ekonomiese opdateringsverslag. Die verslag doen ‘n beroep op die sakegemeenskap om die robuustheid van sakebedrywighede te evalueer en geleenthede te oorweeg met betrekking tot die blootstelling aan enige risiko van hernieude inperkings. Boonop blyk ‘n verdedigende strategie wat finansiële buffers wil versterk en wat nie beduidend in risiko-sektore waag nie, verstandig te wees.\n“Alhoewel baie van die indringender grendelstaatinperkings in Februarie 2021 verlig is, wat tot gevolg gehad het dat saketoestande ‘n oplewing ervaar het, is daar grootskaalse skade aangerig aan baie ondernemings, bedrywe en werke. Die bestendigheid van die huidige herstel ná die grendelstaat bly onseker en deels afhanklik van die regering se benadering tot inperkings en beleid in die algemeen. Verder sien ons een van die grootste begrotingstekorte ooit, wat toenemende druk sal plaas op belastingverhoging op verskillende vlakke. Uitgebreide belasting, hetsy op nasionale of plaaslike vlak, sal ekonomiese herstel belemmer. Die vermindering van belasting op korporatiewe maatskappye van 28% tot 27% is nie voldoende nie,” sê Gerhard van Onselen, senior ontleder van Sakeliga.\nDie verslag beklemtoon wel enkele geleenthede. Van Onselen voeg by, “Wêreldwye toestande ondersteun kommoditeite en Suid-Afrika kan voordeel trek uit tendense soos hierdie. Die mate waarin plaaslike ondernemings kan baat uit wêreldwye verbeterings (post-Covid) en die opswaai van kommoditeite, sal afhang van beleid, maar ook van sakestrategie wat swak beleid verminder.”\nDie huidige administrasie behaal 30/100 op die Sakeliga–ETM Presidensiële Beleidstelkaart vir K1 2021. Die telkaart is ‘n indeks wat die werklike impak van die beleid van ‘n presidensiële regering op die ekonomie wil bepaal.\nDie verslag kan by die volgende skakels gelees word: